text:
1
Wowe wiyita "Manawe" ngo Ntarama ntiyajyamo 15000 ngo na stade abantu bangana batyo ntibakwirwamo? ukwiye guceceka kuko birumvikana ko ibyo uvuga utabizi cg. ubyirengagiza. muri kiriya gihe na toilete yagenewe umuntu 1 twayijyagamo turi 10 tugakwirwamo. nkanswe kiriziya yari yuzuye abantu bagerekeranye na ziriya mbuga zose zo hanze abantu buzuye. jya wicecekera mugenzi ribara uwariraye
Burya biba byiza iyo ubanje gusoma neza mbere yo gutanga comment, iyo mibare wanditse niyanditse munkuru urabona bihura, banditse 1500 wowe wandika 15000.
Nubwo ari hato ariko bahahungira da! (Ntarama) .Gusa umunyamakuru yavuze 5000 Nta mwaga abatutsi bari bafite kdi twari tuziko mu nzu y'Imana ntawahicira umuntu nubwo bariya bagome babirenzeho. Ndibuka kuri iyi taliki Mama wanjye n'abavandimwe banjye bishwe kuri iyi tariki nkasigara njyenyine baziko napfuye. Ntimukazime nararokotse ubu nariyubatse ndetse narashibutse. Nzahora mbibuka
Kwibuka abacu bazize jenoside no kwibutsa urupfu rubi bishwe tuzakomeza kubikora. Ariko mujye mwitondera imibare mutangaho ubuhamya mwa bantu mwe! Ngo abantu 15,000 MURI Kiliziya ya Ntarama!! Usibye nayo, mu Rwanda nta Kiliziya ishobora kujyamo abantu 15,000. Nta na stade iri mu Rwanda bakwirwamo itari Stade Amahoro. Centrale ya Ntarama yari ifite imyanya yo kwicara itarenze 500 yagiyemo gute abantu 15,000, benda kungana n'abuzura Basilique Saint Pierre y'i Roma? Iyaba mwavugaga ko biciwe hafi y'iyo Kiliziya byagira inzira, ariko uko mpazi n'ikibanza cyose cy'iyo centrale ntabwo abantu 15,000 bakwirwamo.
1


c: text/html

text:
Urwenya-"Yereke badge, yereke badge !!!"
"Yereke badge, yereke badge !!!"
Umusaza bamukekeye guhinga urumogi, ni uko bohereza umupolisi kumusaka. Umupolisi agezeyo umusaza ati "ni bite ?" Na we ati "noherejwe kugusaka kugera no mu isambu."
Umusaza ati "nta kibazo gusa ntugere hagati mu isambu." Umupolisi ati "ntabwo umpa ’order’ (oda)." Yongeraho ati "badge (baji) nambaye inyemerera kugera hose kandi nta cyo wakora !" Umusaza ati "nta cyo nakuburiraga gusa."
Hashize iminota yumva umupolisi ari gutaka atabaza kuko yahuye n’imfizi ikaze. Umusaza yumvise bikomeye, yurira uruzitiro maze mu ijwi rirangurura ati "Yereke badge yereke badge....!"
Shyiraho Igitekerezo!
Subscribe to: Post Comments (Atom)

robotstxt: allowed

filter: keep


text:
Muri iyi minsi abantu bashatse igisubizo aho kugira ngo ubutumwa bubateranye bwaba bwiza cyangwa se bubi bibwiriza bwaza bagahita babusiba ako kanya mbere y’uko uwo bashakanye abubona.
Nubwo umuntu wese aba afite impamvu yabimuteye, urubuga elcrema rwandika inkuru zijyanye n’imibanire y’abashakanye ndetse n’inkuru zerekeye urukundo muri rusange rwatangaje inkuru igaragaza zimwe mu mpamvu umwe mu bashakanye cyangwa mu bakundana ahita yihutira gusiba buri butumwa yakiriye.
1. Kugira ngo hataboneka agatotsi mu mubano wanyu
Abakundana iyo umwe azi ko uwo bakundana cyangwa babana ashobora kugira ishyari cyangwa se akarakazwa n’ubutumwa undi yandikirwa cyangwa se yanditse ,yigira inama yo kujya ahita abusiba ako kanya muri telefoni ye.
Umugore cyangwa umugabo uhita ufata iki cyemezo ni uko aba yaragiye abona uko uwo bakundana aterwa ishyari no kuba undi yandikirwa cyangwa yandikirana cyane.
2. Kwanga kwinjirirwa mu buzima
Ntabwo buri gihe ikintu kiri muri telefoni y’umukunzi wawe kiba kikugenewe, hari ibyo wareba hakaba n’ibitakugenewe.
Hari ubwo haba hari amabanga y’akazi umugore wawe cyangwa umugabo wawe aba atagomba kumenya. Iyo rero umwe adashaka ko undi amenya amabanga y’akazi cyangwa amabanga y’umuryango we ahita ayasiba.
3. Guhisha ubutumwa bw’abagushakaho ubucuti
Kuba umuntu afite inshuti cyangwa yarashatse ntibikuraho n’abandi bakomeza kumukunda. Iyo abona rero ko ubutumwa yohererezwa bwateza ibibazo, niyo yaba atagamije guca inyuma inshuti ye, yibwiriza kubusiba.
4. Abacana inyuma nyabyo
Iyi ngingo niyo nyamukuru ituma abenshi bahita basiba ubutumwa bugufi, bandikiwe . Iyo ashaka ko ibyo akora hatagira ubirabukwa.


text:
Ubu rero iyo myumvire uyu munsi ni ukuyireka kuko iyi foto iranyomoza iyo myumvire murabyibonera namwe ko uyu mukobwa aberewe n’ ingofero yambaye ndetse ikaba yanatumye arushaho kugaragara neza.
Ingofero rero siyo kurinda izuba ahubwo nayo ni accesoire ikenewe ituma umwenda ugira agaciro,kimwe n’ ishakoshi n’ama bijoux.
Uyu ni umwambaro wo mu gihe hashyushye, ugufasha kudashyuhirana kandi ufite n’ amabara meza adashyuha ndetse anagagara neza
Waba ubyibyushye waba unanutse wakubera, mu gihe wahisemo kwambara amabiju, wahitamo amaherena manini y’ ibiziga maze mu ijosi ukahihorera bitewe ni uko hatambaye ubusa kandi uwambaye ikintu mu ijosi , ku matwi n’ ingofero byaba byinshi.
wawambara ugiye muri gahunda zisanzwe n’inshuti, cyangwa se ufite pic nique
Iyi moderi yerekanywe muri Kigali Fashion show 2013 yahimbwe na Rupari.
Photo : Kigali fashion week 2013


text:
Iyi koperative itanga inguzanyo z’ubwoko butandukanye zirimo inguzanyo ku mushahara ikunda kwitabirwa na benshi dore ko idasaba ingwate keretse umushahara gusa, ikaba yishyura mu myaka itarenze ibiri.
Kugira ngo umwarimu ayihabwe bisaba ko hari bagenzi be bamusinyira, ibifatwa nko kumwishingira, hakaba hari ababikoraga batazi ingaruka bishobora kubagiraho.
Amafishi bashyiraho umukono ariho ubutumwa buvuga ko wifatanyije n’ugiye gufata inguzanyo mu bijyanye n’imyishyurire mu gihe habaye ikibazo gituma adakomeza kwishyura.
Koperative Umwarimu Sacco imaze kubona ko hari abarimu baka inguzanyo bakava mu kazi batarangije kwishyura, yahise itangira gushyira mu bikorwa ibikubiye mu masezerano agenga imitangirwe y’izi nguzanyo, harimo no kwishyuza ababishingiye.
“Kwishyura inguzanyo utafashe ni akarengane”
Umwe mu barimu baganiriye na IGIHE, yavuze ko ari mu bishyujwe inguzanyo yafashwe na mugenzi we yasinyiye.
Yagize ati “Hari mugenzi wanjye twakoranaga wadusabye kumusinyira agiye gusaba ‘avance sur salaire’. Twaramusinyiye barayimuha. Nyuma y’igihe gito yahagaritse akazi, dutungurwa n’ukuntu Koperative yavuze ko ari twe tuzishyura iyo nguzanyo. Ibyo hari aho byabaye ko umuntu yishyuzwa inguzanyo atafashe? Ni akarengane.”
Abandi barimu bo mu Ntara y’Amajyepfo bagaragaje ko bishyuriye mugenzi wabo bari barasinyiye nyuma yo kuva mu kazi atararangiza kwishyura inguzanyo yari arimo.
Umwarimu ufite mugenzi we yasinyiye akaba atarishyuye afatwa nk’urimon inguzanyo kuko yimwa uburenganzira bwo guhabwa ‘avance sur salaire’.
‘Abarimu ntibasoma ibyanditse ku nyandiko’ basinya
Iyo ubajije abarimu impamvu binubira kwishyurira bagenzi babo bambuye bavuga ko ntabyo bari basanzwe bazi.
Umwe yagize ati “Njya gusinya sinasomye ahanditse ko niyambura abamusinyiye aribo bazishyura. Igitekerezo cyanjye ni uko uwambuye yajya akurikiranwa byaba ngombwa hakitabazwa Polisi, ariko kwishyuza abamusinyiye ni akarengane.”
“Icyemezo cyo kwishyuza abasinyiye abambuye twabaye tugihagaritse”
Umuyobozi wa Koperative Umwarimu Sacco, Uwambaje Laurence, yatangarije IGIHE ko iki cyemezo cyatangiye gushyirwa mu bikorwa abanyamuryango bakagaragaza ko batabyishimiye, bakaba bagisubitse.
Yagize ati “Ubu twarabihagaritse kugira ngo tubanze tubasobanurire bamenye ko niba basinyiye abantu baba babishingiye, nibambura bazabishyurira. Ni icyemezo twafashe mu nama y’inteko rusange yabaye mu mpera z’umwaka wa 2016.”
Akomeza avuga ko gusaba abarimu kwishyurira bagenzi babo babaye ba bihemu atari akarengane cyangwa amaniza.
Ati “Si akarengane ahubwo ni ibikubiye mu masezerano baba basinye, impamvu twabishyizeho ni ukugira ngo bajye basinyira uwo baziko ari inyangamugayo, nanaramuka yambuye badufashe kumukurikirana no kumwishyuza.”
“Wasobanura gute ukuntu umuntu ujijutse asinya ibyo atasomye?”
Uwambaje avuga ko iyo abarimu bavuze ngo ntibari bazi ko ku rupapuro basinyiyeho bagenzi babo handitseho ko nibambura bazabishyurira bitumvikana.
Ati “Ariko se umuntu wize uzi gusoma ujijutse ni gute wavuga ko yasinye ibyo atasomye? Ibyo wenda wabivuga ku bantu batize. Ikibazo gihari ni uko hari ababasinyira bahuriye nko mu nzira bakumva ko ari umukono bashyiraho gusa, icyo dushaka rero ni uko badufasha gusigasira umutungo wa Koperative yabo kugira ngo itazahomba.”
Akomeza avuga ko hari igihe bihaye cyo kurushaho gusobanurira abanyamuryango ba Koperative Umwarimu Sacco hanyuma bagatangira gukurikiza aya masezerano aba yasinywe, ariko kandi ngo ntibizabuza no gukurikirana abari abanyamuryango bava mu bwarimu bafite ideni bakanga kuryishyura.
Mu nama y’Inteko Rusange ya Koperative Umwalimu, yateranye mu mpera za 2016, Uwambaje yavuze ko imaze kugira abanyamuryango basaga ibihumbi 73, muri bo abamaze guhabwa inguzanyo bakaba barageraga ku bihumbi 36.
Icyo gihe yavuze ko ikibazo cy’abarimu bava mu kazi bafite inguzanyo batarishyura cyane abatazwi aho baherereye kiyibakomereye, icyakora umubare w’abafite ideni n’amafaranga atarishyurwa ntiyabitangaje.
.


text:
Yesu uvugwa muri iyi nyandiko ni na we uvugwa mu ijambo ry’Imana, wavutse kuri Mariya wari warasabwe na Yosefu mwene Yakobo, akavuka hatabayeho guhura kw’umugabo n’umugore nkuko tubimenyereye, ahubwo yavutse ku nda nyina Mariya yasamye ku bw’imbaraga z’Umwuka Wera, ni na we kandi marayika yahamirije Yosefu ko ari we uzakiza abantu ibyaha byabo nk’uko tubisanga mu butumwa bwiza bwanditswe na Matayo 1: 18-23.
Yesu uvugwa muri iyi nyandiko ni na we uvugwa mu ijambo ry’Imana, wavutse kuri Mariya wari warasabwe na Yosefu mwene Yakobo, akavuka hatabayeho guhura kw’umugabo n’umugore nkuko tubimenyereye, ahubwo yavutse ku nda nyina Mariya yasamye ku bw’imbaraga z’Umwuka Wera, ni na we kandi marayika yahamirije Yosefu ko ari we uzakiza abantu ibyaha byabo nk’uko tubisanga mu butumwa bwiza bwanditswe na Matayo 1: 18-23.
Uyu Yesu kandi, Imana ubwayo yamuhamirije imbere y’imbaga y’abantu bari baje kubatizwa na Yohana, maze avuye mu mazi abona ijuru ritandukanye, Umwuka aramanuka mu ishusho y’inuma imujyaho ijwi rivugira mu ijuru, riti « Ni wowe mwana wanjye nkunda nkakwishimira » Mariko 1 :11.
Yongera kandi guhamywa n’Imana ubwayo ko ari umwana wayo muri Luka 9 :35 ubwo yarabagiranaga ari kumwe n’abigishwa be, bakamubona ahagararanye na na Mose na Eliya maze ijwi rikavugira mu gicu riti : « Nguyu umwana wanjye natoranyije mumwumvire.»
Nyuma yo gusobanukirwa ko Yesu ari umwana w’Imana, kandi akaba yaraje mu isi afite ubushobozi bwo gukiza umuntu ibyaha, biba bimwe mu bitanga ubushobozi bwo guhamya ibyo cyane ushize amanga, dore ko ari n’inkuru nziza umuntu atakumva ngo ayihererane.
Uretse ibi kandi, mu byanditswe byera berekana bumwe mu bubasha budasanzwe yagiye agaragaza akiri hano ku isi, muri bwo twavuga ;
● Guhaza abantu ibihumbi bitanu ahereye ku mitsima itanu n’ifi ebyiri gusa ( Luka 9 :10-17)
● Yirukanye abadayimoni benshi mu bantu (Matayo 8 :28 )
● Yakijije ababembe, akiza n’abari bamugaye (Luka 5)
● Yahumuye impumyi rubanda bose bareba (Mariko 8 : 22)
● Yarapfuye arazuka ( Luka 23,24) n’ibindi.
Imirimo ya Yesu n’aho waceceka ntumuvuge, yo ubwayo yakwivugira, ariko ni ngombwa cyane ko abantu bamumenye, bogeza iyo nkuru nziza kugira ngo n’abataramumenya bamumenye, cyane ko biri no mu byo yasize abwiye abigishwa be ati « Nuko mugende muhindure abantu bo mu mahanga yose abigishwa, mubabatiza mu izina rya Data wa twese, umwana n’Umwuka Wera,mubigisha kwitondera ibyo nababwiye byose. » ( Matayo 28 : 19)
Ibi rero bisaba imbaraga z’Umwuka wera ari na zo zashoboje Petero guhamya Yesu imbere y’ab’i Yudaya n’abatuye i Yelusalemu, akabahamiriza ko Yesu yapfuye akazuka kandi ko ari Umwami, maze abantu benshi bumvise ibyo ngo bibacumita mu mitima, maze bumvira inama za Petero, abagera ku bihumbi bitatu barihana. (ibyak 2 :14-47).
Nyamara Petero n’ubwo yari yarabanye na Yesu cyane, ntibyari byamubujije kwihakana Yesu atarahabwa imbaraga z’Umwuka (Matayo 26:69), ariko ku bw’imbaraga z’Umwuka ari na we mufasha Yesu yari yarasezeranije abigishwa be yatumye bahamya Yesu mu byoroshye no mu bikomeye, ndetse ntibatinya no gupfa (Ibyakozwe n’imtumwa 14,19 ;23 :12..), kugera ubwo guhamya kwabo byavuyemo icyambu gituma natwe tumenya Imana,.
Bityo natwe ntidukwiye guceceka iyo nkuru nziza, ahari byazaviramo benshi bazaza nyuma yacu guhirwa nk’uko natwe twahiriwe. Imana ishimwe
Ibitekerezo
MURAKOZE KUTUBWIRA IBYAYESU YESU NUMWAMI WABIZERA BOSE Kanda hano umusubize
mwizina rya yesu turabashimiye kubwibisobanuro bya yesu muduhaye uwuteka abarinde Kanda hano umusubize
THX muvanda nukur christ akongerre rwose. wonger ukure aho wari wakuye ibyiza nkibyo. Kanda hano umusubize
urakoze cyane ku bwiyo nkurunziza ya kristo Kanda hano umusubize
Imana ibahe umugisha Ariko nimuvuga christo ntimukazanemo aya mafoto y abanyamerica. Merci Kanda hano umusubize
Murakoze cyane kutugezaho imibereho ya YESU n'ibyo yakoze ari hano ku isi.Nagirango mbunganire nanjye nkoresheje imirongo ya Bible.Twebwe abakristu,birababaje cyane kubona tudafata Yesu kimwe.Urugero,aba Brahnam bafata Yesu,ko ariwe mana wenyine.Ntabwo bemera UBUTATU.Abandi benshi cyane,bakavuga ko Yesu ari imana y'indi mu Butatu.Naho abahamya ba Yehova,bakigisha ko Yesu atari imana ishobora byose.Bagatanga ingero nyinshi zishingiye kuli Bible.Yesu yarapfuye kandi imana ntishobora gupfa.Yesu yasengaga SE,arira kandi amwinginga (Abaheburayo 5:7).Yesu ubwe,yigishaga ko imana ishobora byose ari SE wenyine (Yohana 17:3),akigisha ko ntawundi tugomba GUSENGA,uretse SE wenyine (Matayo 4:10),akigisha ko imana ye ari nayo mana yacu (Yohana 20:17).Ntabwo Intumwa ze zigishaga ko YESU ari imana ishobora byose.Ahubwo zigishaga ko YESU ari UMUGARAGU w'imana (Ibyakozwe 3:13).PAWULO yigishaga ko YESU ari "ikiremwa cya mbere cy'imana",the first born of all creations nkuko tubisoma muli Abakolosayi 1:15.Imana imaze kurema Yesu,yamuremesheje ibindi bintu byose nkuko dusoma muli Abaheburayo 1:1,2. Mu magambo make,imirongo myinshi ya Bible yerekana ko YESU atari we Mana ishobora byose.YESU yatubujije kumusenga.Intumwe ze n'abahanuzi bose,ntabwo basengaga Yesu,ahubwo basengaga SE wa Yesu wenyine.YESU yigishaga ko SE amuruta (Yohana 14:28).Iyo usenga mu buryo budahuye na Bible,ntabwo imana ikumva.Bisome muli Matayo 15:9. Kanda hano umusubize
Muvandimwe Sibomana, Nshimishwa cyane n'umuntu UKORESHA IBYANDITSWE BYERA, ukabona ari byo ashishikariye rwose gushingiraho ukwizera kwe. Kuko abenshi bizera ibyo batazi aho byavuye, kuko byahimbywe n'abantu mu manama yabaye cyera yitwa INAMA ZA KILIZIYA ( Conciles de l'église , Councils of the Church). Nyamara gusobanukirwa Yesu UWO ARI WE BY'UKURI, birenze kure KUGEREKERANYA imirongo y'ibyanditswe byera. UMWIRONDORO NYAKURI WA YESU URAHISHWE. ( Ni byo Yesu avuga muri Luka.10:21-22) Nubwo Abahamya MUTABYEMERA KANDI BYANDITSE mu ijambo ry'Imana !! Kugirango UMENYE NEZA KO UTAZI UMWIRONDORO WA YESU, dore UMUGABO W'IICYENDA ugushyira hanze: Soma Itang.18 cyose, ukomeze 19:1-2 AHA HAVUGA UKUNTU YEHOVA YABONEKEYE ABURAHAMU. NUMARA KUHASOMA, Nteze amatwi usobanure IBYO UMAZE GUSOMA BYONYINE. Ntujye gusobanura ibindi, kuko wanabisobanuye bihagije, Hejuru, n'imirongo myinshi kandi yumvikana rwose. NGAHO SOBANURA Itang.18:1- 33 kugeza 19:1-2 ( Kandi UDAKWEPYE IKIBAZO nk'abanyapolitiki) Imana Data iguhe umugisha, mu izina ry'Umwami Yesu Kristo.. Kanda hano umusubize
MURAKOZE KUVUG,IVYA YESU MWAHORA MWANDIKA VYINSHI ARIKO MUVUBINEZERA.ES,ICOMPA BENSHI BAKABISOMA KANDI BIKABINJIRAMWO NEZA.YES,ABAHEZAGIRE. Kanda hano umusubize
Murakoze cyane, naho wakwijijisha,Yesu ni Umwana w'Imana kandi ushoboye. imbaraga z'umwuka nizo zidushobkza guhamya ibye cyane iyo twongeyeho kumwizera Kanda hano umusubize
Hahirwa Uwizerumwamiyesukukozagororerwa Kanda hano umusubize
Yesu ni Imana nyamana akaba yarabaye ni umuntu buntu byose byakozwe muri ubu buryo kuko Imana yashatse kwigaragariza abantu yambara umubiri yicisha bugufi iza kubana natwe so tumwubahe ni IMANA yigize kugira ngo iducungure. Kanda hano umusubize


text:
Uwari Meya wa Muhanga arangije mu ishuri ryigisha guteka
Uwahoze ari umuyobozi w’Akarere ka Muhanga Yvonne Mutakwasuku yarangije amasomo yo mu ishuri ry’imbonezamirire mu Karere ka Muhanga.
Mutakwasuku ashishikariza ababyeyi kwiga gutegura amafunguro mu ngo zabo kuko usibye kumenya guteka neza, kwiga guteka bishobora no guhesha akazi ubyize.
Mutakwasuku avuga ko igihe yabayeho atekerwa n’umukozi cyangwa akagura ibyo gukoresha mu rugo rwe, hari ibyo agiye guhindura kandi n’abandi bashobora guhindura.
Yagize ati “hari ibyo nikorera nk’umubyeyi mu rugo kandi mfite n’abakozi bamfasha, ngiye kwigisha abana n’abakozi byinjire muri gahunda z’ubuzima bwabo, iri shuri ridufasha kwigisha abana b’abakobwa n’abasore kandi rizadufasha no kwigisha abandi bagore”.
Mutakwasuku avuga ko kwiga guteka ku rwego urwo ari rwo rwose bitagenewe abaciye bugufi gusa kuko amagara aramirwa ntamerwa.
Ati “Amagara aramirwa ntamerwa, ntibikwiye ko abaturage bumva ko tubabwira gusa, ahubwo tugomba no kubereka ko ibyo tubabwira natwe tubikora, niyo mpamvu nanjye naje kwifatanya n’abandi bagore bagenzi banjye.”
Prudence Karamira umuyobozi w’ishuri ryigisha imyuga rya Bureau Social mu Karere ka Muhanga, ari naho Mutakwasuku arangije kwiga, avuga ko ishuri risanzwe ryigisha guteka ku bashaka kubigira umwuga.
Avuga ko ubusanzwe amasomo atangwa igihe cy’umwaka, ariko ko abashaka kwihugura mu gihe gito cy’amezi atatu na bo bafunguriwe imiryango.
Umuyobozi w’Akarere ka Muhanga Uwamariya Beatrice avuga ko abagore bo mu nzego z’ubuyobozi bagomba kuba intangarugero mu kwiga gutegura amafunguro abereye umuryango, kugira ngo n’abo mu byaro babarebereho.
Avuga kandi ko n’abagabo izi nyigisho zibareba kuko usanga bibwira ko guhaha bihagije ngo umuryango ubone ifunguro riboneye.
Ati“Kurya nabi ni ukurya nabi ibihari, n’abatware bagiye basigara ku rugo igihe cy’amasomo, bazige guteka kugira ngo n’abana babigire umuco.”
Uwamariya avuga ko ntagushidikanya ko igihe ababyeyi bose bakwiga gutegura amafunguro aboneye mu ngo zabo bizagabanya ikibazo cy’igwingira ry’abana gihangayikishije igihugu.
Dukurikire ukanda kuri Like
Ibitekerezo ( 9 )
mujye mwandika mwabanje gutekereza!!!!!! ngo yayoboye Musanze?
Uyu mudamu rwose aranshimishije. Abaye urugero rwiza rw’abava mu nzego z’ubuyobozi. Ndizera ko hari benshi atinyuye bajyaga bagira isoni zo kugira icyo bakora.
Wowe uvuze ngo yayoboye Musanze sibyo uwayobote MUSANZE NI MPEMBYEMUNGU BONIFRIDE si MUTAKWASUKU YVONNE
Felicitation Yvonne. Urwo rugero ni rwiza pe. Ibi nitubikora bizatuma abatonda umurongo kuri centre de Sante batekereje gufashwa ku bw’abana babo barwaye bwaki, bazagabanuka. Ikindi guteka neza si ugukaranga gusa, ahubwo ni ukumenya indyo ibereye imibiri yacu, gusimburanya indyo kugira ngo tutazangwa mu kibazo cy’imirire mibi kandi turya gisirimu!!! Hagomba ubuhanga mu kubikora kandi tugaha agaciro indyo nyarwanda ariko yujuje byose.
ibyo Yvonne avuga nukuri reka nkatwe nkurubyiruko twe kwitinya dushake ibyatugirira akamaro twihagira imirimo


text:
Uburyo bwo gukora ubusitani imbere y’inzu
Hari uburyo ushobora gukora ubusitani bwiza imbere y’inzu yawe cyangwa ku muryango,waba ufite imbuga nini cyangwa ntoya kandi ukabona biryoheye ijisho,bitewe n’uburyo ubwo busitani bukoze,maze uwinjiye iwawe wese akabona hashimishije,nawe akifuza kuba yahita abukora iwe,kabone nubwo yaba yari asanzwe atabukunda.
Ushobora gukora ubusitani bw’indabo ziba zikoze nk’ibiti bigufi,maze ugakora agapariseri gato kazo,ugakorama umuzenguruko no hagati ukagenda ukoramo udutsiko twegeranye,kuburyo buba ari ubusitani buto kandi bwiza, kandi iri imbere y’umuryango cyangwa iruhande rw’inzu neza.
Wanakora kandi ubusitani bw’indabo ngufi zisanzwe,maze ugakora akantu kameze nk’uruziga ugateraho izo ndabo,maze ukazikiziza akanyatsi ka pasiparumu,kuburyo imbuga yose iba iteyemo ibyo byatsi.
Ushobora nanone gufata agace gato kegereye inzu ukagateramo indabo z’amabara atandukanye,maze ahasigaye hose ukhakora akanyatsi k’ ibyatsi bya pasiparumu.
Ushobora kandi gukora cloture y’urugo twubakishije ibiti by’imitako,noneho imbere y’umuryango w’inzu ugakoramo akajaride gato nako gakoze nka cloture ngufi y’indabo z’ibiti, maze hasi ukahatera pasiparumu,kuburyo umuntu winjiye mu rugo akanyuraho mbere yo kwinjira mu nzu.
Wanakora kandi ubusitani imbere y’inzu bukozwe n’akanyatsi ka pasiparumu hasi,maze zikaba zikikijwe n’indabo,washaka ukanakikizaho n’ibiti byabugenewe.
Uku niko ushobora kwikorera ubusitani buto imbere y’inzu yawe waba ufite imbuga nini cyangwa ntoya kandi ukabona birebetse neza cyane kuburyo buri wese yabyifuza.
NZIZA Paccy


text:
Ibitoki bitekanye ibishishwa
Ibitoki bitekanye ibishishwa cynagwa bakunze kwita ibitoki by’ amagande, ni ibitoki byoroshye guteka kandi bigashyana impumuro y’amakoma abiha uburyohe bwihariye.
ibikoresho
ibitoki 1kg
amazi 2l
umunyu.
uko bikorwa
- oza neza ibitoki
- bikateho hejuru agatwe ndetse no hasi
- nyuza icyuma ku ruhunde utobore igitoki ariko utagihase kugira ngo umunyu uze kwinjiramo
- bishyire mu isafuriya ushyiremo amazi arengere hanyuma ushyire ku muriro
- reka bibire ushyiremo umunyu ureke bikomeze bibire amazi ase n’agiye gushiramo,
- bihindura ibara bikajya gusa umukara kandi bitashiririye, ariko kandi byoroshye bikandika
- byarure, ubitegure bigishyushye ubitegurane n’isosi cyangwa se salade. iyo bihoze birakomera.
- banza ubitonore mbere yo kubirya.
Astrida
photo : google


text:
Iyi nayandiko yahihe kuri Shikama bwa mbere kuri 10/6/2014
Igihe twari ku Mulindi 1993 mu kwitegura bwa nyuma kuza gutata u Rwanda no kongera ingabo za APR mu Mujyi wa Kigali,abantu batoranijwe bwa nyuma bagera kuri batayo hafi enye, bafashwe kubera ko indeshyo, imiterere n'amazuru yabo bisa n'iby'Abahutu. Ubundi twinjira mu Nkotanyi, nta marangamuntu twerekanaga kuko uwabaga ari umuhutu ntiyifuzaga ko babimenya. Ariko ikiri ukuri ni uko Abahutu bari benshi cyane bitewe nuko hari Abahutu FPR yari yahaye ikiraka cyo kwinjira imbere mu gihugu bagashaka abasore bo kwinjira mu Nkotanyi. Abo bashoboraga kugeraho byoroshye, ni abo babaga bahuje ubwoko birumvikana abenshi bakaba n'abo mu miryango yabo.
Siyasa n'igipindi by'icyama, ntawarikwirengeshwa ikizere (navuga ko cyaraje amasinde) batangaga.
Turi mu nyigisho zo kwitegura kuza mugice cya Leta, Abakuru mu ngabo zari iza APR, banyuranagamo badutera siyasa n'igipindi ukuntu tuzabaho nitumara gufata igihugu, amafaranga bazaduha y'ishimwe, amapeti yo mu rwego rwo hejuru n'ibindi. Ariko iyo nibutse ijambo Kagame yatubwiye adusezera anaduha impanuro, ndaturika ngaseka ariko nyuma yo guseka agahinda nako kakanyica kuko hafi y'abo twahagurukanye nta n'umwe warengeje 1998 adakubiswe agafuni. Iryo jambo rinsetsa, ni aho yatubwiye (mu rurimi rwa Swahili) ngo ntitugire ikibazo na gato umusaruro cyangwa ibihembo biri imbere. Ahubwo yakabaye yaratubwiye ngo agafuni kari imbere kuko benshi niko bicishijwe!
Intamabara irangiye, badukozeho iperereza riteye ubwoba
Kugirango hatazabaho kwibeshya ku wugomba gukubitwa agafuni, maneko noneho za nyazo z'Abatutsi zaratunetse kweli kugirango batibeshya bakica uwo basangiye ubwoko. Uko banekaga, bakuzagaho bakaguha pole ko umuryango wawe ushobora kuba warishwe n'interahamwe muri Jenoside. Hanyuma bakakubwira ko hari amafaranga y'inkunga n'agashimwe Minadef yatanze kugirango abasirikare bajye gusura no gushyingura imiryango yabo. Ubwo bagahita baguha form yo kuzuza aho washyiragaho italiki ya vuba wifuza ngo bagutegurire ikibali( ndlr. uruhushya). Iyo wamaraga kubona ikibali, hari maneko yabaga yarakwigizeho inshuti hanyuma ikaguherekeza, mwamara kuvayo igahita ijyana urugambo.
Iyo basangaga uri umuhutu bitewe n'uko basanze umuryango wawe uhari wose cyangwa abaturanyi bakakubwira ko bene wanyu bahungiye Zaire, icyakurikiraga ni ugutegura umunsi n'uburyo uzicwa. Hanyuma basanga uri umututsi umuryango wawe waratsembwe, ya matunda Kagame yatubwiye adusezera ukaba witeguye kuyakocagura. Bariya Bahutu bapfuye urupfu njya nibaza igisobanuro cyarwo kikanyobera pe!
Intambara ya Congo ya mbere n'iy'abacengezi, yatumye Kagame abica neza imiryango yabo itarabutswe
Uwo bamaraga gukubita agafuni, boherezaga ubutumwa ku muryango we ngo yaguye ku rugamba muri muri Zaire kandi wenda yakubitiwe agafuni muri Camp Kigali cyangwa Camp Kanombe. Iyo yabaga ari umuntu uzwi cyane kuko abenshi bagiye babona ibiraka byo kuneka muri za ONGs na MINUAR bigatuma bagira inshuti zikomeye ku buryo utabeshya ngo baguye Zaire kandi batagiyeyo cyangwa bikaba ikibazo cy'uko imiryango yabo itumizwa mu ishyingurwa ryabo, abo bararaswaga.
Inzira bakoreshaga yo kubarasa, baboherezaga mu gice Abacengezi bari kurwaniramo (Gisenyi, Ruhengeri na Kigali Ngali) hanyuma waba uryamye, mugenzi wawe uzi akagukomangira igihe ufunguye akakunyanyagizamo urusasu. Bahitaga bohereza intumwa ku muryango we(iyi ni gihamya ko babaga baragenzuwe bihagije), ikawumenyesha ko nyakwigendera yaguye mugico cy'Abacengezi bagahita bamwica. Mbabwije ukuri nta muryango n'umwe wigeze umenya ukuri.
Igipindi nk'icyo bagiteye abo mu muryango wa Major Birasa n'abasirikare babanaga nawe. Bavuze ko Major Birasa yari umuntu w'umunyampuhwe cyane, nuko abamurindaga babonye abantu bikoreye udufuka, baramubwira ngo bariya ni abacengezi nareke babarase. Nuko Birasa abasubiza ko ari abaturage bigiriye ku isoko ngo nibabihorere. Hanyuma ngo abo bantu bageze imbere bahita bahindukira n'intwaro baminjira amasasu Birasa nabo bari kumwe bahita bagwaho.
Icyo gihuha cyakwirakwijwe na Lt Gen Ibingira, ariko kubera urukundo Afande Birasa yagirirwaga na buri muntu ndetse na Ibingira arimo, Afande Ibingira umutima waramuriye yemera gufasha umugore we ariko nabyo mu buryo bushekeje bunatangaje. Yarakugendeye muri Rwandatel ari kumwe na muka Birasa, no kwa Directeur Général ngo ba! Ati nje gusaba akazi, uyu ni umugore wa Major Birasa arangije muri Afurika y'Epfo ngizi n'impapuro z'amashuli yize. DG ati ubu nta mwanya dufite ukeneye umukozi, wenda yategereza. Atararangiza kuvuga Ibingira aba yinjiye aho abakozi bari bahuze mu kazi abwira DG ati hagurutsa uyu, Umugore wa Majoro Birasa akore, iyo umugabo we adapfa aba ari Colonel!
Abihaye kuba inkomamashyi za Kagame na FPR, aba Bakomando bazize akarengane bababere urugero
Ndagirango nibwirire bariya bantu cyane cyane bo mu bwoko bw'Abahutu bayobowe na Rucagu B. na Bamporiki E. ko bashatse bakwitonda bakareba akebo bagenzi babo bagerewemo. Nta kazi bazakora karuta ako bariya Bakomando bakoreye Kagame na FPR ariko bahembwa gukubitwa agafuni nta n'imyaka itanu ishize bariye ku ntsinzi bagezeho babanje gutatira igihango ku bwoko bwabo ndetse bashyize n'ubuzima bwabo mu mazi abira.
Ndasaba ko nitumara guhirika ubutegetsi bw'igitugu cya Kagame, aba Bakomando bazibukwa maze imiryango bakomokamo ikamenya ukuri ku rupfu rwabo. Ntabwo bizagorana kubamenya kuko abakoranye nabo turahari.
Mbifurije iruhuko ridashira kandi nkizeza Roho zabo ko tuzarwana tugaramye kugeza duhiritse Kagame na FPR babavukije ubuzima bwabo n'ubwizindi nzirakarengane zitabarika.
Uwanyu Bakizimbwa Paul Kizito
shikamaye.blogspot.no
Shikama ku Kuri na Demukarasi(SKUD)


text:
Iyi ni imwe mu nyigisho zaganiriweho mu mwiherero wahuje abapasitori bose ba Diyoseze ya Kigali ikaba yarateguwe na Pasitori Daniel Hanlon; akabaari umwe mu bakozi b’ishami ry’ivugabutumwa n’amahugurwa muri Diyoseze ya Kigali. Pasitori Daniel Hanlon ukomoka muri Leta zunze ubumwe za Amerika akora umurimo w’Imana mw’iteraniro risenga mu rurumi rw’icyongereza rya Katedrale Saint Etienne mu Biryogo.
Mu muco wa Kinyarwanda nk’uko byakorwaga ahandi henshi, abantu bigishaga abana babo hifashishijwe uburyo bw’ihererekanyamakuru bushingiye ku nkuru ntoya, ibisakuzo ndetse n’imigani. Ubwo buryo bw’imyigishirize bwatumaga abakiri bato bamenya imigenzo, ibisekuruza byabo ndetse n’indangagaciro by’ababyeyi babo bigatuma bakura bagera ikirenge mu cyabo. Iri hererekanyamakuru ryatumaga abana bato bamenya indangagaciro zabo ndetse n’imvano za buri gikorwa.
Umuco wa Bibiliya nawo ufitanye isano n’uyu muco w’ihererekanyamakuru twababwiye. Idusaba kumenyekanisha ubwiru bw’Imana kugira ngo abazadukomokaho bazabugenderemo. Ibi tubisoma mu gitabo cyo gutegeka kwa kabiri igice cya gatandatu ndetse n’icya cumi na kimwe; aho dutegekwa kubwira abakiri bato iby’imyizerere yacu. Abanditsi Packer na Parett babishimangiye bakoresha amagambo agira ati: “Kubwira ijambo ry’Imana urubyiruko n’abana bato ni ikintu gisaba ko uba ushimikiriye, bisaba ko wifashisha buri ngingo z’umubiri wawe kandi nturambirwe.”
Mu bacamanza 2: 10 -12 handitswe ngo: “Hanyuma ab’icyo gihe bose nabo barapfa basanga ba sekuruza; abo bakurikirwa n’ab’ikindi gihe bakura batazi Imana. Haba no kumenya imirimo yakoreraga abisirayeli. N’uko Abisirayeli bakora ibyangwa n’Uwiteka bakorera baali. Bimura Uwiteka Imana ya ba sekuruza yabakuye mu gihugu cy’Egiputa, bakurikira izindi mana z’abanyamahanga babakikije bakazipfukamira, bakarakaza Uwiteka.”….
Iyo ukomeje aya magambo ubona ko Abisirayeli bitandukanyije n’Imana ikabahana.
Aya magambo atwereka ibintu bikurikira:
Dukwiye kwigisha abakiri bato amategeko y’Imana hakiri kare ntitumere nk’aba Bisirayeli bateshutse kuri iyi nshingano bigatuma abana babo baba ibigande n’ibivume. Ibi kandi byerekanwa na zabuli ya 78 kandi bigashimangirwa n’ibyanditswe biboneka mu rwandiko rw’Abefeso 6:4 “Namwe ba se ntimugasharirire abana banyu; ahubwo mubarere mubahana mubigisha iby’Umwami wacu. ”
Iyo dusomye mu 1 Abakorinto 15: 3 – 8; tubona ko Intumwa Pawulo nayo yari ihangayikishijwe no kumenyekanisha ibijyanye n’inkuru nziza y’agakiza. “Muzi ko nabanje kubaha ibyo nanjye nabanje kumenya ko Kristo yapfiriye ibyaha byacu.”
Mu gusoza nifuzaga kubamenyesha ko icyo duhamagarirwa nk’itorero, nk’ababyeyi cyangwa abantu bakuru ari ukumenyekanisha inzira y’agakiza ku bakiri bato. Nk’uko aba kera bakoreshaga uburyo bwo kubara inkuru natwe twakishakishiriza uburyo bujyanye n’igihe turimo ndetse n’aho dutuye, twabikora twifashisha indirimbo, udukino, twigisha abana bato gufata mu mutwe imirongo ya Bibiliya n’ibindi….
Mureke dufatire urugero kuri Yesu kuko yemereraga abana bato bakamusanga (Matayo 18:2); yabahaga ikaze kandi akabaha n’umwanya (Matayo 19:13 -15).


text:
Koza ibyombo, guteka, kuvoma,gukoropa, kujyana abana ku ishuri , kumesa niko kazi abakozi bo mu rugo bahuriraho.
Hari abagira amahirwe yo kurambana n’abakoresha babo hakaba n’abatandukana na bo batamaze kabiri bitewe n’impamvu zitandukanye.
Bamwe mu bakozi bo mu ngo bataka ko bafatwa nabi n’abakoresha ndetse hakaba hari indyo zimwe na zimwe batemerewe kuryaho nyamara ari bo baba baziteguye, cyangwa na byo bakabibuzwa.
Umwe muri bo ukomoka mu Karere ka Ruhango mu Ntara y’Amajyepfo, avuga ko kimwe mu bintu byatumye aramba mu kazi ko mu rugo akora ari uko akunda kwigira injiji imbere y’abakoresha be.
Yagize ati “ Sinakubeshya kuva naza muri Kigali maze gukora mu ngo eshatu gusa mu myaka 10 mpamaze, ariko se uragira ngo hari ubundi buryo nkoresha kugira ngo mparambe uretse guhora nigira injiji ku bakoresha banjye?”
Akomeza avuga ko ahantu hose akora yigira injiji ku buryo hari ahantu yakoze bwa mbere yahavuye bazi ko atazi kwandika no gusoma.
Uyu mugabo yemeza ko gukunda ibintu kwa bamwe mu bakoresha bo mu Mujyi wa Kigali ari kimwe mu bituma abakozi bo mu ngo baba incakura.
Uwitwa Kayumba yagize ati “ Reka nkwibwirize ukuri uzi ko njye ngitangira akazi ntari nzi kubeshya cyangwa se kugavura ariko nagiye mbimenya ndetse ndabyiga kubera bamwe mu bakoresha babi nagiye mpura na bo bamfataga nk’aho nanjye ntari umuntu kuko hari n’abatekaga nk’inyama njye bakangurira indagara z’ijana.”
Yemeza ko hari n’aho yagiye gukora akababeshya ko atajya arya inyama n’amafi cyangwa se amagi bitewe n’ubusambo yigeze kubona kuri bamwe mu bakoresha be.
Yagize ati “ Nyuma yo kugira mabuja wabaraga intongo z’inyama buri uko yajyaga kuziteka cyangwa ibisate by’isamake byatumye nanjye mfata umwanzuro w’uko ahantu hose nzajya njya gukora nzajya mbabwira ko ntabirya kugira ngo hato tutazabipfa.”
Uwase Hadidja utuye mu Kagari ka Gatare mu Murenge wa Nyarugenge, we ntiyemeraya n’aba bakozi ashingiye ku kuba abakoresha bose batameze kimwe.
Yagize ati “ Ntihazagire umukozi ubabeshya gutyo none se ko uwanjye yaje akamara amezi atanu avuga ko atarya inyama n’amafi ko yaje kubinyemerera ko abirya nyuma yo kumufata ari kuyijabura mu nkono?”
Nubwo bamwe bahimba amayeri y’uko bazajya bitwara imbere y;abakoresha babo ngo icyo baba bagamije ni ukurambana na bo icyakora ntibihira bose kuko igihe kiragera bagatahurwa.


text:
Nubwo Umujyi wa Kigali wirahirwa n’amahanga, ndetse abawutemberamo bakawuvuga imyato bitewe n’ubwiza ntagereranywa n’isuku ihebuje, haruduce tumwe natumwe tugaragaramo isuku nke cyane cyane muri za Ruhurura zigenda zinyura hagati yamazu.
Mukarere ka Kicukiro mu Murenge wa Niboyi,Akagali ka Nyakabanda Muri iki cyumweru Abaturage babwiye MUHABURA.RW ko baratinya kuvuga ku kibazo kihagaragara cy’isuku nke cyane Giterwa na Bakire bahinduye za Ruhurura ibimoteri, bamena ibisigazwa(...)
Nubwo Umujyi wa Kigali wirahirwa n’amahanga, ndetse abawutemberamo bakawuvuga imyato bitewe n’ubwiza ntagereranywa n’isuku ihebuje, haruduce tumwe natumwe tugaragaramo isuku nke cyane cyane muri za Ruhurura zigenda zinyura hagati yamazu.
Mukarere ka Kicukiro mu Murenge wa Niboyi,Akagali ka Nyakabanda Muri iki cyumweru Abaturage babwiye MUHABURA.RW ko baratinya kuvuga ku kibazo kihagaragara cy’isuku nke cyane Giterwa na Bakire bahinduye za Ruhurura ibimoteri, bamena ibisigazwa by’ibyo kurya n’indi myanda yose , maze imvura yangwa byose bikaruhukira ku’ivomero rusange ry’amazi rihuriweho n’imirenge ibiri Umurenge wa Niboyi nuwa Kanombe.
Mukwibaza uko ahahantu hakorerwa isuku abaturage baturiye iryovomero birinze kugira icyo babivugaho gusa ngo nta Muyobozi urabegera ngo baganire ku kuntu babungabunga ayo mazi.
Umwanda abaturage bavuga ko Umenwa muri za ruhurura n’abakire bazituriye
Banamwana Marie Claire utuye mu Murenge wa Niboyi Akagali ka Nyakabanda aganira yabwiye Muhabura.rw ko nta Muturage wabivuga ho yagize ati’’Nubwo nta wavuga ko bibabangamiye kubera ko amazi bayabonera ubuntu,n’ikibazo gikomeye kuko iyo imvura iguye imyanda iza arimyinshi kandi iruhukira kw’ivomero gusa nta kundi twabigenza tuyakoresha uko tuyabonye n’ubwo abana bacu indwara zigiye kubamara ’’
Akomeza avuga ko nta buyobozi burababwira kumyanzuro yuko hakorerwa isuku mbese ubona ntawubyitayeho, ikindi ngo mugihe akoreshwa n’ikigo cy’Ishuli cya Remera academy 2 .
Abaturage benshi birinze kugira icyo batangaza murwego rwo kwirinda ko babafungira amazi dore ko ngo banyirabayazana ari abakire bafite ibipangu batagira aho bashira imyanda iva mungo zabo, ahenshi usanga hari impombo zivana imyanda mungo zikamena muri Ruhura ari nabyo bituma isuku yayo iba nke.
Imyanda iba irimo n’udukingizo twakoreshejwe twinsi .
Gushaka kumenya muti wi kikibazo kibangamiye abaturage Umuyobozi w’umurenge wa Niboyi Havugarurema JM yabwiye Muhabura.rw ko icyo kibazo atarakizi aribuze gutanga amakuru afatika.Yagize ati’’ Urakoze cyane ,birashoboka ,gusa ubu ndimunama nimvamo ndabaza nze kuguha amakuru afatika, ariko ndibuze kwohereza yo ababishinzwe bahagere barebe ko abaturage bazahakorera umuganda , kandi tunafite gahunda yo kwimura abatuye mu bishanga kuko ari mumanegeka ’’
Igiteye impunge n’uko iyo imvura iguye amazi amanura Imyanda yose ikaruhukira kw’ivomero rusange bigatuma amazi areka maze abana bakidumbaguza mo bishobora no kubaviramo uburwayi buturutse kuri yo myanda iba irimo n’udukingizo twakoreshejwe twinsi .
Yanditswe na Bakunzi Emile


text:
Umukobwa uri mu kigero cy’imyaka 25 yatwandikiye agisha inama abasomyi b’urubuga rwacu yagize ikibazo cyo kubengwa(kwangwa) n’abahungu bagiye bakundana kubera kwanga gukorana nabo imibonano mpuzabitsina bitewe n’ukuntu ayitinya cyane.
Yagize ati ” Ndi umukobwa w’imyaka 25 ndacyari isugi sinzi gukora imibonano mpuzabitsina uko bisa. Nkiri nko mu kigero cy’imyaka 16 abakobwa bamwe bajyaga baganira ukuntu gukora imibonano mpuzabitsina bwa mbere bibabaza cyane ku buryo nta kindi wumva ku bwinshi usibye ububabare.
Ibi byaje gutuma ntinya gukora imibonano mpuzabitsina ku buryo bukabije ! umuhungu twakundanye bwa mbere yansabye ko turyamana ndamuhakanira akajya ahora abinyingingira ndamwangira birangira yigendeye kandi numvaga mukunze cyane ku buryo no kutabikora nta kindi natinye cyane uretse ububabare bubamo. N’abandi ni uko byagiye bigenda.
Kuri ubu umusore dukundanye ni uwa gatandatu ndetse ibyanjye nawe bigeze kure , namweretse umuryango uramushima,Ibiganiro by’ukuntu twazakora ubukwe bigeze kure, nta kibazo kiri hagati yanjye nawe numva mukunze bihagije ku buryo ntiteguye kuba nakumva icyadutandukanya. Ikibabaje ni uko nawe yansabye ko turyamana !
Nabuze icyo nakora, ndi gutekereza ko nimuhakanira nawe ashobora kugenda nk’uko abamubanjirije bagiye, gusa ku rundi ruhande nkumva nifitemo intinyi nyinshi yo gukora imibonano mpuzabitsina mungire inama bavandi nabuze icyo nakora pe
Uwineza Vanessa@Rwandapaparazzi.rw
49,638 total views, 150 views today


text:
Umukobwa witwa Alma Ponce wimyaka 18 ukomoka muri USA yahuye n’uruva gusenya ubwo yasukwagaho acid mu maso n’umugizi wa nabi amuhoye ko akundana n’umusore w’umwirabura.
Uyu mugizi wa nabi yateze uyu mukobwa avuye ku kazi ari kumwe n’umuryango we niko kwegera ku muryango w’imodoka yabo,asohotse ahita ayimusukaho ariruka.
Alma mbere y’uko bamumenaho acid
Uyu mukobwa yavuze ko uburibwe yahuye nabwo bwari bwinshi cyane,bituma atekereza ko ashobora gupfa,kubera ubu bugome bw’uyu mugizi wa nabi.
Yagize ati “Numvaga isura yanjye n’ijosi ryose biri gushya.acide yagiye mu maso ndetse sinabashaga kureba.Numvaga uruhu rwanjye rwose ruri kuvaho.Nirukanse ngana kuri pisine ya musaza wanjye njyamo kugira ngo uburibwe bwanjye bugabanuke ariko ntacyo byatanze.Numvaga ngiye gupfa kuko uburibwe bwari bwinshi cyane.”
Ubwo polisi yakoraga iperereza kuri ubu bugome yabonye urupapuro rwari rwatawe hafi y’iwabo w’uyu mukobwa rwanditseho amagambo mabi y’ivangura yasabaga uyu mukobwa gutandukana n’umusore w’umwirabura bakundanaga.
Uyu mukobwa yahise ajyanwa kwa muganga ndetse yitabwaho cyane n’abaganga byatumye ibisebe yatewe n’iyi acide bikira nubwo yasigaranye inkovu nyinshi.
Iri ronda bwoko niryo ryateye Genocides yo mu Rwanda,Armenia,Abayahudi,etc...Imana yaturemye kugirango dukundane.Ariko abantu millions and millions bakora ibyo imana itubuza: Kwangana,kwicana,kurwana,gusambana,kwiba,etc...Kubera ko abantu bananiye imana,yashyizeho umunsi w’imperuka (Ibyakozwe 17:31).Nkuko tubisoma muli Imigani 2:21,22,kuli uwo munsi imana izarimbura abantu bose bakora ibyo itubuza,isigaze abayumvira gusa.Abazarokoka bazabaho mu mahoro.Ntibazongera gukena,gusaza,kurwara,gupfa,...(Ibyahishuwe 21:4).Niba ushaka kuzarokoka kuri uwo munsi,hindukira ushake imana cyane,we kwibera mu byisi gusa.


text:
Inzu yagushijwe n’ imvura n’ umuyaga , internet photo
Mukaneza Thacienne n’ abana be batatu bagwiriwe n’ igikuta cy’ inzu bakodeshaga bose bahita bitaba Imana.
Byabereye mu murenge wa Kibungo akagari ka Cyasemakamba mu mudugudu wa Kabeza nyuma y’ imvura ivanze n’ umuyaga yaguye muri aka karere kuri uyu wa 9 Werurwe 2018.
Kaneza utabanaga n’ umugabo yari afite abana batatu barimo umuhungu w’ imyaka 13, na mushikiwe w’ imyaka 5 ndetse n’ akana k’ agahinja kari gafite umwaka umwe.
Umuyobozi w’ akarere ka Ngoma wungirije ushinzwe Imibereho Myiza y’ Abaturage KIRENGA Providence yatangarije UMURYANGO ko imirambo ya ba Nyakwigendera yajyanywe ku bitaro kugira ngo bamenyeshe abo mu miryango yabo bitegura gushyira.
Yagize ati “Haraye haguye imvura nyinshi irimo n’ umuyaga, haba impanuka inzu igwira umuryango urimo umubyeyi n’ abana be batatu bose bahita bitaba Imana. Twabagejeje ku bitaro kugira huzuzwe ibyo amategeko ateganya bakorerwe ibizamini byo kwemeza icyateye urupfu ‘autopsy’ kugira ngo imihango yo gushyingura ibone gukomeza”
Visi Meya Kirenga yatangaje ko kugwa kw’ iyi nzu uyu mubyeyi yakodeshaga bitatewe no kuba itari ikomeye ahubwo byatewe n’ uko imvura yarimo umuyaga mwinshi nayo ari nyinshi maze amazi agacengera mu gikuta kugeza kiguye.
Yagize ati “Impanuka ntabwo wamenya ikiyitera kubera ko harimo imvura nyinshi n’ umuyaga. Urebye aho yari yubatse birashoboka ko amazi yinjiye mu butakaba bwari buyegereye igikuta kigatemba, ntabwo navuga ko ariyo nzu itari ikomeye muri ako gace”
Muri aka karere hangiritse andi mazu abiri yo mu murenge wa Remera ba nyira yo bajyanywe gucumbikirizwa ahandi nk’ uko Kirenga yabitangarije UMURYANGO.
Uyu mubyeyi Kaneza yagiye gukodesha mu murenge wa Kibungo avuye mu murenge wa Karembo nawo wo mu karere ka Ngoma mu ntara y’ iburasirazuba.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
Imyenda icikaguritse iharawe n’urubyiruko muri iki gihe, usanga yaramamaye ku buryo butangaje, hari abayishima kuko igezwe ho, ariko hari n’abavuga ko ari imyambarie yazanwe na shitani mu rwego rwo kwamamaza imyambarire y’abazimu.
Ugendeye ku nkomoko y’umwambaro wa mbere nkuko tubikesha Bibiliya mu gitabo cy’itangiriro, dusanga Imana yararemye mu ruhu imyambaro maze ayiha Adamu na Eva, bamaze gucumura, kugira ngo bambike ubwambure bwabo. Itangiriro :3:21
Aho iterambere ry’imyambarire rigeze ubu, usanga abantu cyane cyane b’ibyamamare, urubyiruko ndetse n’abahanzi bakunze kwambara imyambaro (ahanini igizwe n’amapantalo) icikaguritse, ku buryo umubiri ugenda ugaragara, bityo umuntu akaba yakwibaza impamvu yo kwambara usa nk’utambaye. Mu bihugu byateye imbere ho habaho umunsi wo kwibuka abapfuye witwa Halloween day, aho abawitabira bagerageza kwambara imyenda iteye ubwoba kuburyo bisanisha n’abapfuye koko.
Hari umuvugabutumwa wo mu Nigeria watangaje ko yeretswe inkomoko y’iyi myambaro icikaguritse, maze avuga ko yabonye ko yakomotse i kuzimu, ikaba ikwirakwizwa ku isi kugira ngo abantu barusheho kumenyera no gukunda imibereho y’abazimu. Hari n’abavuga ko iyi myambarire yaba yarazanwe n’abirabura bo muri Amerika mu gushaka kwerekana uko abacakara babaga bambaye mu mibereho ibabaje babagamo.


text:
Umusaza w’IiKamembe witwa Mvuyekure Vincent bakunze gutazira Tout Blanc yakoze ubukwe n’inkumi yitwa Uwanyirigira Nadine, baba igitaramo ku bakoresha imbuga nkoranyambaga.
Ubu bukwe bwaba bombi bwabaye kuwa 10 Gashyantare 2018, Kamembe yose irahubangana kubera imyaka umusaza arusha umukobwa bashyingiranywe.
Amakuru Eachamps yakuye ku umwe mu bantu batuye mu gace Mvuyekure atuyemo yavuze ko yahoze ari umwarimu gusa ubu akaba ari mu zabukuru ariko akaba yikorera ubucuruzi busanzwe.
Yagize ati ”Uriya musaza ni mukuru cyane ndetse yiganye n’umubyeyi wanjye, yigishije kera cyane gusa ubu yabivuyemo kubera imyaka ubu arikorera ku giti cye hano i Kamembe.”
Uyu muntu kandi yavuze ko uyu musaza w'imyaka 70 nta mugore yigeze ndetse nta n’umwana afite akaba ari bwo bwa mbere yari ashinze urugo.
Yagize ati ”Naravutse ndamusanga sindi mukuru cyane ariko nziko igihe maze ntigeze mbona afite umugore cyangwa umwana ndetse n’iwacu numvaga bavuga ko atigeze ashaka.”
Nadine wakoze ubukwe n’uyu musaza afite imyaka 23 ngo kugeza ubu nta kazi afite ahubwo agiye kujya afatanya n’umugabo we kwikorera ubushabitsi.
Inkuru y’aba bombi yatangiye gusakara cyane ku mbuga nkoranyambaga ku munsi w’ejo tariki 13 Gashyantare 2018, abantu bamwe bavuga ko ashobora kuba ari ikinyoma gusa ubushakashatsi Eachamps yakoze yabwiwe n’abatuye mu gace kabereye ubu bukwe ko koko ari ukuri.
Uretse ubukwe bw'uyu musaza na Nadine, ubukwe bwa Miss Rusizi nabwo buherutse kuvugisha abantu kubera umugabo umurusha imyaka 20 bagiye kubana


text:
Ishyamba rya NKOTSI na BIKARA rihererereye mu karere ka Musanze mu murenge wa Nkotsi rikaba ribumbatiye byinshi mubijyanye n’ubukerarugendo bushingiye kumateka ari nayo mpamvu RDB yarigize hamwe mu hantu nyaburanga hakorerwa ubukerarugendo mu gihugu cyacu.
Nk’uko twabisobanuriwe n’umukozi wa RDB, muri iri shyamba niho abami b’u Rwanda bimikirwaga, bakahaherwa n’imitsindo, uhereye kuri Gihanga Ngoma Ijana! Muri iri shyamba kandi, ubasha gusobanukirwa akamaro k’ABIRU mu mateka yo mu gihe cy’abami.
Iyo uhageze utambagizwa ahantu hatandukanye hafi hegitari zisaga 22 ukabonamo ibiti by’inganzamarumbo bigaragaza ahahoze urugo rw’umwami,
Iriba bavomagamo amazi umwami yakarabaga, (rifite amateka maremare...)
Aho umwami yakarabiraga,
Hari ibindi byinshi ibi twaberetsenibyo kubakumbuza aya mateka kuko buri cyose gifite amateka yacyo muri iri shyamba.
Uretse ibijyanye n’amateka yo kwimika abami, iri shyamba rigaragaramo n’urusobe rw’ibinyabuzima bitandukanye, nk’inyoni z’amoko asaga 81, urusamagwe, ingwe, ibiti n’ibyatsi karemano, umwuka mwiza w’amahumbezi n’ibindi byinshi, byose hamwe binogeye amaso kandi bigatuma umuntu agubwa neza.
Abifuza rero ahantu ho gutemberera, kandi bifuza kumenya byinshi ku mateka y’uburyo Abami b’u Rwanda bimikwaga, Ishyamba rya Nkotsi na Bikara ni kimwe mu bimenyatso bike bisigaye by’umwimerere biranga umuco Nyarwanda ushingiye ku mateka.
Ubaye ukeneye kujyayo mu rwego rwokwidagadura TOP 5 SAI ikaba yakurangira ibisabwa ndetse ikanabigufashamo watwandikira kuri iyi e mail: top5sai@yahoo.fr


text:
Umukobwa ahura n’umuhungu umwe muri bo akishimira undi bagakundana. Igihe kiragera bagira ibyo batumvikanaho bagatandukana ariko gutandukana ntibivuze kurekana burundu. Ibintu 6 wakora kugira ngo wongere ukundane n’umukobwa mwatandukanye :
Kugira ngo wongere gukundana n’umukobwa mwatandukanye ushobora kumwoherereza amagambo y’urukundo, kumwereka urukundo mu bikorwa ku buryo bizatuma yongera kugukunda cyane.
1.Kumwereka ko wahindutse :
Gutandukana bibaho bitewe n’impamvu runaka. Bishobora kuba byaratewe n’umuhungu cyangwa se umujkobwa. Ntushobora guhindura ibyabaye ariko wowe ushobora guhinduka. Ntabwo bihagije kuvuga ko wahindutse ahubwo ugomba no kubimwereka.
2.Kwirebaho wowe ubwawe :
Gutandukana gushobora kubaho mwembi mwarabiogezemo uruhare. Wakoze ibintu bibi nawe arabikora. Iyo ushaka kwiyunga n’umuntu mwatandukanye ntureba ku bibi yakoze ahubwo ureba kubyo wakoze ukamubwira ko wabikosoye bityazongera. Umubwira kandi ibyiza yakoze ko ukibizirikana kandi umwereka ko ukimukunze.
3. Kumuha umwanya :
Biragoye guha umwanya uwo mwakundanaga igihe ushaka komwongera gukundana ariko ukwiye kubikora ukamutekerezaho. Kumuha umwanya ni ingenzi kuko yumva ko yabuze umuntu w’ingenzi kandi nawe ukabona igihe cyo gukosora amakosa yawe.
4. Kuba inshuti ye
Nta muhungu wifuza kuba inshuti isanzwe n’umukobwa abayumva bagirana ubucuti buhambaye. Gusa nubwo bigoye birakenewe. Kuba inshuti ye ni uburyo bwiza bwo kumwereka ko ufite byinshi byo kumuha, ko umwitayeho, no kumwereka ko ukimukunda. Bibaha amahirwe mwembi yo kwerekana by’ukuri mu gikundana bikaba byatuma mwongera gukundana kurusha uko byahoze mbere.
5.Kumubwira uko umwiyumvamo
Gushira ubwoba ukabwira umukobwa ko umukunda nubwo mwatandukanye ntiwumve ko ari ukumukomeretsa umutima. Ni ngombwa ko amenya ko ushaka kongera gukundana nawe ntugatekereze ko abizi. Kumubwiza ukuri ko umwiyumvamo kandi ushaka ko musubirana bizagufasha.
6. Kwirinda gukomeza kumurakarira
Umukobwa ashobora gutuma umugabo amera nk’umusazi rimwe na rimwe mu buryo bwiza cyangwa bubi. Iyo wibutse ukuntu mwatandukanye bishobora gutuma urwara umutwe. Wirengagije uburyo byagutesheje umutwe uzamwegere umubwire ko wifuza kongera kugirana urukundo nawe kandi umwereke ko ibyo yari yarakubuzeho bihari. Source : tango.com
Ibintu 6 wakora kugira ngo wongere ukundane n’umukobwa mwatandukanye
Umukobwa ahura n’umuhungu umwe muri bo akishimira undi bagakundana. Igihe kiragera bagira ibyo batumvikanaho bagatandukana ariko gutandukana ntibivuze kurekana burundu. Ibintu 6 wakora kugira ngo wongere ukundane n’umukobwa mwatandukanye :


text:
"Ntabwo ndi Umunyapolitiki, ntabwo ndi we " - Padiri Ubald
Padiri Ubald Rugirangoga aratangaza ko impano ye yo gusengera abarwayi bagakira ntaho ihuriye na politiki ko ahubwo abamwita umunyapolitiki ari abapadiri bagenzi be bamufitiye ishyari.
Mu gihe bamwe bafata ivugabutumwa rye nk’inzira ya politiki, aganira n’umunyamakuru wa KT Press, Padiri Ubald yabihakanye yivuye inyuma ndetse ntiyahisha amarangamutima ye ko bimubabaza.
Mu kiganiro kirambuye bagiranye bahuriye kuri Diyosezi Gatolika ya Butare, Padiri Ubald yagize ati “Bananirwa akazi kabo ko kwigisha abantu urukundo bagata umwanya bitiranya ibyo nkora na politiki.”
Yakomeje agira ati “Ntabwo ndi umunyapoliki, ntabwo ndi we”, abitsindagira avuga ko iyo yunze abantu nta gihembo Leta ibimuhera.
Ati “Mbikora nk’umupadiri, nkigisha abantu urukundo n’imbabazi. Sinshobora gukina politiki ngo nakorere Imana.”
Padiri Ubald yanahamije ko yanga politiki, yahamije ko bagenzi be b’abapadiri ari bo bagenda bamwita umunyapolitiki, aho agira ati “Biraruhije! Nkora amanywa n’ijoro ubutaruhuka abandi bari aho ahubwo bakangirira ishyari.”
Akomeza avuga ko iyo uri umuvugabutumwa ubu ukwiye kugirirwa icyizere, ariko hari ikibazo gikomeye ko abantu benshi badakunda ko ukuri kujya ahagaragara.
Ibi Padiri Ubald arabivuga mu gihe yagiye anyura mu bihe bikomeye mu kazi ke k’ubuvugabutumwa nk’umupadiri wa Paruwasi muri Diyosezi ya Cyangugu.
Agira ati “Ivugabutumwa ryanjye ryagiye rigongana kenshi n’izindi nshingano zanjye nk’umupadiri. Musenyeri wanjye yabyizeho ankuriraho izo nshingano za paruwasi.”
Agira ati “Si nkiri umupadiri muri paruwasi, njye niha inshingano nkamenyesha Musenyeri wanjye gusa. Sinicara ahubwo nzenguruka hose mbwira abantu ijambo ry’Imana.”
Nubwo avuga gutyo ariko, Kiliziya Gatolika isa n’aho itamwishimiye kuko abantu basigaye bamugana kurusha uko bayigana bamukurikiyeho iyo mpano yo gusengera abarwayi bagakira.
Mu minsi ishize hari amakuru yanyuze mu bitangazamakuru bitandukanye ko Musenyeri wa Diyosezi ya Kabwayi, Smaradge Mbonyintege yamubujije kuzongera kujya gusengera muri Diyosezi ye.
Mu gihe hari abibwiraga ko byamuca intege, Ubald yatangaje ko nta mpamvu n’imwe yamutandukanya na Kiliziya Gatolika, agira ati “Nahamagawe hano n’Imana ngo nyikorere, nta muntu n’umwe ushobora kubimbuza.”
Ese imbaraga zo gukiza abarwayi Padiri Ubald azikomora he?
Padiri Ubald amaze imyaka 25 ari umupadiri muri Diyosezi Gatulika ya Cyangugu mu Burengerazuba bw’u Rwanda. Avuga ko mu 1991, ari bwo yakoze igitangaza cya mbere ubwo yasomaga misa ya mu gitondo muri Diyisezi ya Cyangugu.
Muri misa ngo Roho Mutagatifu yamweretse umugabo wari waje gusenga ariko afite igisebe ku kuguru cyamubujije amahoro kubera kumurya, ariko ngo abajije abandi bapadiri niba bamubonye bamubwira ko ntawe babonye.
Ngo byatumye ahita abwira imbaga y’abakirisitu ibyo abonye agira ati “Hano hari umugabo wahoze yabuze amahoro kubera igisebe afite ku kuguru, ariko Yezu yamukijije.”
Uwo mugabo, wari mu kigero cy’imyaka nka 30 yahise ahaguruka n’ibyishimo, agira “Ni njyewe Padi, nakize ndimo kubyumva.”
Muri iyo misa, umugore wari urwaye umugongo na we ngo yahise yumva yorohewe ariko atinya gutanga ubuhamya mu ruhame ahubwo aza kubibwira Padiri Ubald nyuma ya misa.
Uyu munsi ngo inkuru yo gukiza abarwayi kwa Padiri Ubald yasakaye nk’inkongi y’umuriri irara igeze mu gihugu hose.
Padiri Ubald ati “Guhera icyo gihe, sinongeye gusomera misa mu kiliziya kuko abakirisitu babaga baje ari benshi cyane.”
Akomeza agira ati “Impano yo kwerekwa uwakize ni yo ikurura imbaga y’abantu kuko nemera ko buri mupadiri wese ashobora gusengera abakirisitu be bagakira.”
Padiri Ubald avuga ko uko kwerekwa uwakize biza mu buryo butandukanye aho avuga ko hari ubwo biza nk’ijwi risobanura ibyo arimo kubona ubundi bikaza nk’ikiganiro bafatishije akuma gafata amajwi, hakaba n’ubwo biza mu bundi buryo.
Kubera iyi mpano, diyoseze zitandukanye zimutumira mu buryo buhoraho mu masengesho y’igikumbi yo gukiza abarwayi, ibi bikaba ari na byo bimugonganisha n’abandi bapadiri ndetse na bamwe mu bayobozi bakuru muri Kiliziya Gatolika batemera iby’impano zo gukiza abarwayi.
Nyamara, Padiri Ubald we agira ati “Imbaraga abantu babona si izanjye, ni iza Yezu. Ntabwo ari njyewe, ni Kirisitu ukiza abantu binyuze muri njyewe kuko njyewe icyo nkora ni ugusenga naho Yezu we agakora ibitangaza bye.”
Ati “Kandi wibuke ko no muri Bibiliya Yezu yavuze ko abamwizera bakanamwemera bazasenga bakabona ibitangaza. Ibyo ni byo rero nkora.”
Padiri Ubald yatangiye gusengera abantu mu 1987 ariko icyo gihe ntiyashoboraga kumenya uwakize n’utakize. Cyakora, ngo hari abagarukaga nyuma y’icyumweru kimwe, bibiri cyangwa bitatu bakamubwira ko bakize.
Agira ati “Waba umunyabyaha cyangwa usengera mu rindi torero iryo ari ryo ryose, Yezu aragukiza, upfa kuba ufite ukwizera gusa.” “Nzi abarokore benshi n’abayisilami benshi yakijije mu masengesho yanjye. Ni yo mpamvu mpamya ko imbaraga zikora ibitangaza atari izanjye.”
Padiri Ubald ngo yakuze afite indoto zo kuzaba umuganga none ubu yishimira ko yabigezeho mu zindi nzira. Aseka, agira ati “Uyu munsi abantu bakira kuri roho no ku mubiri kandi ndabyishimira nkanabishimira Imana.
Iyi mpano yo gukiza abantu indwara binyuze mu masengesho ngo ni yo ifasha Padiri ubald kwigisha urukundo no kubabarira.
Mu buzima busanzwe Padiri Ubald ni muntu ki?
Padiri Ubald yavukiye mu muryango w’abakirisitu gatolika mu Karere ka Nyamasheke ndetse avuga ko yibuka mama we yigisha abavandimwe be kuririmba.
Akiri umwana muto, Padiri Ubald yibuka ko yari yarasezeranyije se wabo ko atazigera anyara ku buriri ariko rimwe akaza gucikwa.
Ati “Rimwe narose ndagiye ihene njya kwihagarika ku giti nkangutse nsanga nanyaye ku buriri. Byanteye isoni cyane, ariko ubu iyo mbonye umwana wanyaye ku buriri mwumva vuba.”
Ku myaka itanu, ngo yajyanye na nyina mu gihuru kwihisha abantu bashakaga kubica. Nyuma y’imyaka ibiri gusa mu 1963, se umubyara bahise bamwica. Nyina ngo yamusobanuriye ko se bamuhoye ko ari umututsi.
Ibihe bibi yanyuzemo byose azira ko ari umututsi ngo byatumye ahitamo kwiha Imana akaba umupadiri wigisha urukundo. Mu 1994, Padiri Ubald yarahizwe ngo yicwe ariko ashobora gucika interahamwe ahungira mu Burundi.
Avuga ko ubwo yari mu buhungiro yari afite intimba n’agahinda ku buryo yariraga amanywa n’ijoro igihe cyose yatekerezaga abantu bari barimo kwicwa mu Rwanda.
Aka gahinda ngo yagaterwaga n’ukuntu yakoze ibishoboka byose ngo yigishe urukundo ariko abantu bakarenga bakicana.
Umuryango ya Padiri Ubald wishwe muri Jenoside
Abenshi mu bo mu muryango wa Padiri Ubald harimo na nyina umubyara bishwe muri Jenoside yakorwe Abatutsi. Nubwo yari mu gahinda, nyuma ya Jenoside Padiri Ubald ntibyamubujije gukomeza kwigisha urukundo.
Agira ati “Kubera amahano yari yabaye, natekereje ko abantu bakeneye gukira ibikomere kandi inzira rukumbi yari ihari ni ukubigisha urukundo kubabarira no kwiyunga.”
Padiri Ubald yatanze urugero afata iya mbere ababarira abishe mama we umubyara. Agira ati “Ni njye ubwanjye wafashe inzira njya gushaka uwishe mama, ubu mwitaho we n’abana be babiri.”
Ubona bimuteye ishema, akomeza agira ati “Umwe muri bo ni umukobwa ubu yiga ubuvuzi bw’abantu. Ni umuhanga kandi ni njye uhangayikishwa n’ibyangombwa byose by’ishuri.”
Ahamya ko yabikoreye kugira ngo yereke umuryango nyarwanda ko urukundo, kubabarira no kwiyunga bishoboka ariko ko ubikora bigomba kuba bimurimo mu buzima bwe bwa buri munsi.
Mu nyigisho ze, avuga ko shitani cyangwa se imyuka myibi ari yo yatumye abantu badukira abandi bakabica, bityo ko kugira ngo imitima yabo ibohoke bagomba kwitandukanya na sekibi bagasaba imbabazi Imana n’abantu.
Dukurikire ukanda kuri Like
Ibitekerezo ( 26 )
Imana ijye imwongerera imbaraga akora imirimo ikomeye .
Padiri Uri Umushumba Mwiza. Ngusa Njyewe Sindumva Isengesho Ryawe Arko Abaryumvise Barangushima Najye Mfite Inyota Yokuzaza Mu Isengesho Ryawe Kdi Ushimwa Na Bantu Bose Abana Abakuru N’ Imana Irangushima Maze Rero Abo Bangusebya Bihorere Na Yezu Sibamusebeje Bike Nawe Rero Komera Nkuri Nyuma None Se Padiri Suziko Ungize Umugisha Abdi Ko Bamugirira Ishyari Nawe Rero Niko Bimeze Ese Iyo Ukiza Abarwayi Abdi Sibabibona Ungirango Ibyo Byabura Humura Tukurinyuma Murakoze Kutengazaho Aya Makuru
Kumukristu ibigeragezo ntibibura,kuva kera Yezu about yahaye imitsima nibo bamukubise ibipfunsi,Ubald ndamwemera akorana n’imbaraga za Yezu,yaransengeye mbona akazi mugihe aho nakoraga bari banyirukanye nk’impyisi.Ndashima Imana.
IMANA IZAMURINDA IRINDE N’UBUTUMWA YAMUHAYE KANDI IBYO BIMUBAHO NI NABYO BYAGIYE BIRANGA INTUMWA NABAHANUZI BAGIYE BABAHO NIBYO KOKO UKURI KURARYANA ARIKO UZEMERE UKUZIRE HARIGIHE YABA IMPAMVU YOKUZABONA IJURU.
Obald, abobakurwanya sinabita abapadiri, nisekibi. Kukontamupadiri utifuza kubona abakirisitu bakira kuraje nubwo bakujyirira ishyari byokukwica inzirawatanjyiye yezu murikumwe dushake ijuru kuko ibyisi tuzabisiga. Tukuri inyuma
Nibyo rwose Padiri Obald afite impano yo gusengera abarwayi bagakira. Avugisha ukuli. Kuko Yezu ali nawe ukiza amukoresheje n Imana y ukuli. Turamusabira afite umulimo ukomeye
Nibyo rwose Padiri Obald afite impano yo gusengera abarwayi bagakira. Avugisha ukuli. Kuko Yezu ali nawe ukiza amukoresheje n Imana y ukuli. Turamusabira afite umulimo ukomeye
Padiri Ubald ibyo akora ni ingabire yahawe na Rurema kugirango asengere abanyarwanda, abigishe ubumwe n’ubwiyunge maze u Rwanda rwongere rugire umubano n’ Imana.Naho abamwitirira Politike baramubeshyere kuko yigisha inkuru nziza nkuko Yesu yabikoze ariko ab’ isi ntibabyemera ahubwo baramurwanya. Imana imuhe umugisha no kubabarira abamubeshyera.
koko haracyariho abakozi b’Imana P ubald yasengeye mama akira asthima yaramaranye imyaka 27 ibyo akora byo kunga abantu igihugu kibonye abameze nkawe 5 u Rwanda rwaba Paradizo kwita kumuryango w’umuntu wakwiciye!!!!natwe Imana turayisabye ngo ibidushoboze
Abbé Obald,Nyagasani agukomereze umutima wo kwegera intama zayo.ubundi ntucike intege
Nubwo avuga gutyo ariko, Kiliziya Gatolika isa n’aho itamwishimiye kuko abantu basigaye bamugana kurusha uko bayigana bamukurikiyeho iyo mpano yo gusengera abarwayi bagakira. Iki gika wa munyamakuru we wongereyeho kigaragaza ko wowe utavuga ukuri nyako ahubwo ntaho uri gutandukanira na rya tangazamakuru ritanya abantu. Padiri Ubald ni uwa Kiliziya Gatorika, abamusanga ni abagatorika kandi inyigisho abaha ni umwimerere wa Kiliziya Gatorika. Ntabwo rero Kiliziya Gatorika irwanya P Ubald ko nta P Ubald nta Kiliziya Gatorika bose bunze ubumwe. Niba hali aho yakubwiye ko umwepiskopi we yamuhaye umwanya wo kwigisha nuko Umwepiskopi yemera kandi ashyigikiye ubutumwa bwa Padiri Ubald. Kandi aho abwigisha ni mubakirisitu Gatorika, mu Kiliziya cg se ahandi bateraniye hazwi. Sinzi niba hari igihe wumvise P Ubald yagiye muri Zion temple, ADEPR, EPR nahandi. Ni mu Kiliziya buri gihe. Ndumva bihagije ibyo mvuze k’ushaka gusobanukirwa nawe niba utanyuzwe nazaguha contact yanjye ukaza nkaguha ikiganiro. Imana iguhe umugisha hamwe nabasomyi ba KT bose


text:
Ni mu gikorwa cyakozwe n’Ubuyobozi bw’Umurenge wa Kabarore hamwe n’inzego zishinzwe kubungabunga umutekano mu gitondo cyo ku itariki ya 26 Gashyantare 2017.
Ubuyobozi bw’Umurenge wa Kabarore buvuga ko hashize amezi arenga arindwi basabye abakorera muri izo nzu kuhakorera isuku, bakaharimbisha bagashyira amapave (Pavet) imbere y’amazu yabo.
Kuva ayo mabwiriza bayashyiraho ngo bamwe mu bacuruzi ntibabyubahirije. Niyo mpamvu ngo babafungiye; nkuko umunyamabanga nshingwabikorwa w’umurenge wa Kabarore, Murego Richard abisobanura.
Agira ati “Ni amabwiriza yashyizweho n’ubuyobozi bw’Akarere! Bamwe barabikoze abandi baterera agati mu ryinyo niyo mpavu turi kubafungira imiryango kugira ngo nabo bihutire gushyira mu bikorwa ayo mabwiriza.”
Akomeza avuga ko utazashyira mu bikorwa ayo mabwiriza azacibwa amande y’ibihumbi 10RWf; nkuko byemejwe n’Inama Njyanama y’Akarere ka Gatsibo. Uzakomeza kunangira we ngo azafungirwa burundu.
Bamwe mu baturage bakorera imirimo y’ubucuruzi muri aya mazu ntibakozwa iyi gahunda yo gusukura aho bakorera.
Bavuga ko nta mikoro bafite bitewe n’uko ubucuruzi bakora ngo buciriritse; nkuko umwe muri bo witwa Mukagatare Regine, umukecuru w’imyaka 70 y’amavuko ucuruza amata.
Agira ati “Iyi nzu nkoreramo ni iyanjye bwite niyubakiye bimvunnye! Nyicururizamo nkanayituramo! Ubwo se nibafungira umuryango nzatungwa n’iki kandi aribyo byaribintungiye abana.”
Abandi batandukanye bakorera muri ayo mazu y’ubucuruzi bahamya ko amabwiriza yo kurimbisha aho bacururiza ari cyiza ariko ngo amazu bakoreramo barayakodesha. Ba nyirayo ngo nibo badakurikiza ayo mabwiriza ngo baharimbishe.
Umunyamakuru wa Kigali Today ukorera i Gatsibo yashatse kumenya icyo ba nyir’izo nzu batangaza ariko ntiyabasha kugira n’umwe abona kubera ko abenshi bataba mu Karere ka Gatsibo.
Dukurikire ukanda kuri Like
Ibitekerezo ( 1 )
Arabwira bagomba kuyubahiriza cyane ko nabo babyiyemereye ko bagomba kurimbsha umujyi wa Kabarore. Umujyi ugomba gusa neza dore ko akarere ka Gatsibo nta mujyi ugaragara kagira bityo hadashyizwemo ingufu ngo hase neza kandi hanaturiye kaburimbo ntaho umujyi waba ugana


text:
Rwanda | Huye: Batangije gahunda Ijisho ry’umuturanyi
Kuri uyu wa 13 Nzeri,2012 Akarere ka Huye katangije gahunda Ijisho ry’umuturanyi, gashyiraho komite ku rwego rw’Akarere zizafasha mu kurandura ibiyobyabwenge, ari na yo nshingano y’iyi gahunda. Mbere More...
Rwanda l RUSIZI: hatangijwe Gahunda yiswe “Ijisho ry’umuturanyi†mu guca ibiyobyabwenge
Iyi gahunda yiswe “Ijisho ry’umuturanyi†yatangijwe mu karere ka Rusizi, ni gahunda yatangijwe n’Umuyobozi w’Akarere ka Rusizi wungirije ushinzwe Imibereho myiza y’abaturage, More...
“Ijisho ry’umuturanyi†gahunda izatuma ibiyobyabwenge bicika
Urubyiruko rw’abanyonzi mu gikorwa cyo kwamagana ibiyobyabwenge Gahunda bita ijisho ry’umuturanyi aho umuturage aba ari ijisho rya mugenzi we izatuma ibiyobyabwenge bicika cyane More...


text:
Iri rushanwa ryasojwe kuri uyu wa 11 Gashyantare 2016 saa sita z’amanywa, ryitabiriwe n’abasaga mirongo itandatu(60) aho bagiye badusangiza amateka y’urugendo rw’urukundo rwabo.
Izo nkuru zose siko zashyizwe kuri uru rubuga kuko harimo izitari zubahirije ibisabwa. Kugira ngo inkuru yemerwe, yagombaga kuba ari umwimerere, yoherejwe muri “format” ya “word” ndetse itarengeje amagambo igihumbi. Inkuru eshatu za mbere zizatangazwa ku wa Gatanu tariki ya 12 Gashyantare.
Mu gutanga amanota ku nkuru hibandwa cyane ku buryo yanditsemo. Ni ukuvuga urukurikirane rw’ibitekerezo; ubutumwa buyirimo n’uburyohe umwanditsi yagerageje gushyira mu nkuru ye.
Iri rushanwa ryatewe inkunga n’ ibigo, amaduka, hoteli na restaurants zitandukanye.
RwandAir
Nka sosiyete ikora ingendo zo mu kirere, yatanze amatike abiri y’indege yo kujya Dubai. Ku bitabiriye irushanwa batazagira amahirwe yo gutsinda n’abandi bose muri rusange batitabiriye irushanwa, mu rwego rwo kwizihiza umunsi mukuru w’abakundana, RwandAir yagabanyije ibiciro by’ingendo z’indege mu kwezi kwa Gashyantare kose kugira ngo abifuza gutemberana n’abakunzi babo hanze y’u Rwanda boroherezwe.
The Manor Hotel
Nk’umuterankunga w’iri rushanwa na yo yatanze amahirwe ku batazagira icyo begukana mu bihembo yateganyije [ijoro rimwe mu cyumba cyaho riherekejwe n’amafunguro ya mu gitondo n’abonnement na Gym na piscine mu gihe cy’ukwezi], bashobora gusohokana abakunzi babo bakaryoherwa n’ibyo iyi hoteli yateguye ku munsi w’abakundana.
Great Seasons Hotel
Yatanze ifunguro rya nimugoroba kuri couple imwe ndetse na abonnement y’amezi atatu ya piscine yabo nziza. Uretse iki gihembo kandi, ku bifuza ahantu basohokera kuri St Valentin, bashobora kujyayo bagahabwa amafunguro ya babiri aherekejwe n’ibirahuri bibiri bya Divayi, ku mafaranga ibihumbi cumi n’umunani gusa( 18,000 Rwf) banasusurutswa na Prestige Live Band.
The Mirror Hotel
Izatanga ibihembo birimo massage n’ijoro rimwe mu cyumba cy’iyi hoteli. Si ibyo gusa kuko no ku bandi bataritabiriye iri rushanwa, bashobora kuhasohokera ku munsi w’abakundanye bagatsindira ibihembo birimo amajoro abiri muri iyi hoteli, sauna na massage mu gihe cy’ukwezi, gusohokera muri Class Club (Night Club yabo) mu gihe cy’ukwezi ku buntu n’ibindi byinshi.
Hotel Villa Porto Fino
Izagenera amafunguro ya couple imwe mu zizatsinda ndetse banarare mu cyumba cyaho cyiza banahabwe ifunguro rya mu gitondo.
Nubwo nta kintu cyihariye bateguye ku munsi w’abakundana, Hotel Villa Porto Fino mu bwiza bwayo n’ubuhanga bw’abakora mu gikoni cyaho, ni hamwe mu hantu wasohokana umukunzi mukahagirira ibihe byiza bitazibagirana dore ko iherereye mu gace gatuje i Nyarutarama.
Galaxy Hotel
Yageneye bamwe mu bazatsinda irushanwa amafunguro ya nimugoroba ndetse n’ijoro rimwe mu cyumba cyaho bakanahabwa amafunguro ya mugitondo. Iyi hotel nayo nta kintu cyihariye yateguye ku munsi wa St. Valentin, ariko uwahasohokeye nibura rimwe azi neza ubwiza n’umutuzo biranga restaurant y’iyi Hotel, aho ushobora gufata amafunguro wegereye piscine, waba udakunda akayaga ukayoborwa ahandi hitaruye gato maze mukagira ibihe byiza wowe n’umukunzi mwiganirira ku rukundo rwanyu munaryoherwa n’amafunguro aryoshye ndetse n’icyo kunywa mwihitiyemo.
Restaurant Trattoria
Izagena ifunguro rya nimugoroba riherekejwe na Divayi bigenewe couples ebyiri mu zizatsinda.
Iyi restaurant ihora ifite agashya ku munsi wa St Valentin, ku bantu bifuza aho bazasohokera, ni ahantu heza ho kujyana umukunzi ku munsi nk’uyu w’amateka.
InkStain mu buhanga bwayo mu bugeni, bazashushanya ifoto y’imwe muri couples zizatsinda iri rushanwa. Si kuri St Valentin gusa umuntu aha impano uwo akunda, igihe cyose wagira igitekerezo cyo gutanga "portrait" wabegera bakagufasha.
Mu bindi hari KONKA Group bazatanga mixer, telefoni KONKA W550 ndetse na K Box na La Ceremoniale izatanga imwe muri tableaux nziza igurisha.


text:
Ruswa ishingiye ku gitsina mu bigo bya Leta iravuza ubuhuha
94.3% by’abakora muri Leta bemeza ko batswe ruswa ishingiye ku gitsina cyangwa izindi nshimishamubri zerekeye kuri ibyo.
Ni bimwe mu bigaragazwa n’ubushakashatsi bwa 2017 bwakozwe n’ikigo cya Transparancy International-Rwanda, cyabajije abagera ku 1200 bo mu bigo 120 bya Leta.
Ubu bushakashatsi bwamuritswe kuri uyu wa Gatanu tariki 16 Gashyantare 2018, buvuga ko mu babajijwe bose, abagera ku 1031 ari bo babashije gusubiza neza no gusobanura iby’iyo ruswa.
Ubu bushakashatsi kandi bugaragaza ko imyambaro migufi akenshi yambarwa n’ab’igitsinagore mu kazi, ari bumwe mu bwoko bw’iyi ruswa.
Iyo myambarire ngo ituma abakoresha b’ababagore cyangwa se abandi bagabo bakorana nabo bashobora kubagirira irari, bikaba byabashora muri ibi byaha.
Mu bundi bwoko harimo nko kohereza abakozi mu mahugurwa, mu butumwa bw’akazi cyangwa se ahandi hababyarira inyungu kandi batabikwiye.
Ingabire Marie Immaculee uyobora Transparancy International Rwanda avuga ko kujyanisha iyi ruswa n’imyambarire ntaho bihuriye, ko ahubwo ari abantu bataye indangaciro, batakiyubaha na ho abandi bagashaka gukoresha imibiri yabo ngo bagere kubyo batabasha kwigezaho.
Yagize ati Hari indangagaciro zatakaye mu Banyarwanda, kugira icyo wubaha n’icyo utinya byaratakaye mu Banyarwanda. Abandi nabo akumva ntiyiyizeye cyangwa se akamenya ko hari ibyo atujujuje, agahitamo kuvuga ngo azatanga umubiri we kugirango agere kubyo atashoboraga kubona.
Ibindi bijyanye na ruswa byagaragajwe harimo gukingira ikibaba umukozi, kumuzamura mu ntera atabikwiye n’ibindi byose umukoresha yakorera umukozi kuko bakorana imibonano mpuzabitsina cyangwa se ari umugambi wo kuzabigeraho.
Musangabatware Clement umuvunyi wungirije ushinzwe kurwanya ruswa n’akarengane, avuga ko n’ubusanzwe icyaha cya ruswa kigora kukibonera ibimenyetso. Ariko byagera kuri ruswa ishingiye ku gitsina bikagora kurushaho, ari nayo mpamvu gukurikirana ababikora bigoye.
Musangabatware avuga ko ikibazo ari uko abantu bagitinya gutanga amakuru kuri bene iyi ruswa, akavuga ko hakenewe inyigisho abantu bagatinyuka kugirango ababikora bahanwe.
Ati"Hari abantu bataratinyuka gutanga amakuru, ariko iki kibazo kirahari. Ingamba rero ni ubukanguramabaga, kwigisha Abanyarwanda no kubakangurira kwigirira icyizere bakirinda kwishora muri ruswa ishingiye ku gitsina.
Ubu bushakashatsi bugaragaza ko ruswa ishingiye ku gitsina yiganje cyane mu mashuri makuru na za kaminuza ku ijanisha rya 65.3%, mu nzego z’ibanze ho ni 63.4%, mu bigo by’amashuri yisumbuye ni 59.6% naho ahagaragara nkeya ni mu butabera aho iri kuri 50.9%.
Dukurikire ukanda kuri Like
Ibitekerezo ( 3 )
BIRABABAJE!!!!!!!GUSA HAZAKORWE UBUSHAKASHATSI NO MU BIGO BYIGENGA NAHO BYARADOGEREYE.
nibyo koko kuko ubu igitsina gore gifite amahirwe yo kubona akazi nko mu bigo by’amarhuri kubera gutana ubuzima bwabo turasaba rero ko mwadushakira umuti murakoze
Ngaho namwe munyumvire.94.3 % by’abakobwa biyandarika mu kazi!!Sex izatuma millions and millions z’abantu babura ubuzima bw’iteka muli paradizo (1 Abakorinto 6:9,10).Aho kwiyandarika kugirango ubone akazi,umukristu nyakuri ahitamo kuba umushomeri.Ibi byose ahanini bikorwa n’abitwa Abakristu!!Byerekana Failure (Echec) y’amadini.Ni kimwe nuko hafi 100% y’abategetsi bayoboraga u Rwanda muli 1994,bakoze Genocide.Kandi nabo bitwaga Abakristu.Utibagiwe n’Abaslamu kuko ku bantu 61 bashinjwe Genocide mu Rukiko rwa Arusha (ICTR),abarenze 6 bari Abaslamu.Harimo n’Abapadiri,Pastors n’Abasenyeri benshi.Keretse abahamya ba Yehova bonyine,nibo badafungiye genocide,haba Arusha cyangwa muli 1930.Andi madini yose arahali.


text:
IJAMBO RY’ IMANA RIGUSUBIZAMO IBYIRINGIRO -Yesu ni Umwami ukeneye mu buzima bwawe
Yanditswe na Imanishimwe Dieudonne June 5, 2017
Biroroshye gukundaYesu nk’umucunguzi n’umukiza. Ariko biratugora iyo tumuhishuriwe nk’Umwami. Kutagira ishyaka biterwa n’uko tutamufata nk’Umwami. kugira uruhare mu murimo w’Imana wa buri munsi ntibihagije, kuko Yesu asuzuma umutima tubikorana. Ubwami […]
Biroroshye gukundaYesu nk’umucunguzi n’umukiza. Ariko biratugora iyo tumuhishuriwe nk’Umwami. Kutagira ishyaka biterwa n’uko tutamufata nk’Umwami. kugira uruhare mu murimo w’Imana wa buri munsi ntibihagije, kuko Yesu asuzuma umutima tubikorana. Ubwami bw’Imana ntago ari nka Repubulika, ntibushingiye ku bitekerezo cyangwa ibyifuzo by’abantu; ahubwo ni ubushake bw’Imana bugomba kuganza.
Muri Mariko 10:17-31, tubonamo wa musore w’umukire wasanganiye Yesu amubaza icyo yakora ngo abone uko yaragwa ubugingo buhoraho:
#Umusore w’umukire yifuzaga kuragwa Ubwami bw’Imana.
#Yaje kwa Kristo
#Yifuzaga kumenya icyo yakora kugira ngo aragwe ubwo Bwami.
#Yari yarubahirije amategeko yose; Yari yarakoze imirimo yose myiza igaragara.
#Ariko, ntago yari yariyeguriye wese Imana ye. Yesu ntago yari akeneye ubutunzi bwe, ahubwo yifuzaga ko yarekura ubutunzi bwari bwarafashe umwanya w’Umwami. Yagombaga guhomba kubwa Yesu kubw’inyungu y’ubuzima bwe kugira ngo aragwe Ubwami bw’Imana.
Gukurikira Yesu bisaba ikiguzi: Kwiyanga no kwanga ibindi bigaragara ko ari byiza kubera urukundo rwa Kristo.
Iyo tubyemeye nibwo ahinduka Umwami w’ubuzima bwacu. Ubwami bw’Imana ntago bwaguka bitewe no kugaba ibitero. Yesu yishyuye igiciro kirenze ibindi, kandi aradusaba gukora uruhare rwacu tumukurikira.
Iyo hakiri ibidutwara umwanya (kwidagadura, amafaranga, icyubahiro, amashuri, akazi n’ibindi), bidushishikaje kurusha Yesu, ntago tuba turagera ku rugero rukwiriye rwo kuragwa Ubwami bw’Imana.
#Ibyanditswe: Mariko 10:17-31 / Mariko 8:34-38 / Luka 14:25-27 / Luka 12:13-21 / Matayo6:31-34
Ev. Lambert BARIHO


text:
Mu gitaramo Masamba Intore n’itsinda rya Gakondo Group baherutse gukorera kuri Hotel de Mille Collines, Munyakazi Deo yahaye uyu muririmbyi certificate y’ishimwe amwitura ko ‘ari yamubereye icyitegererezo n’umuyoboro mu buhanzi’.
Munyakazi yahaye Masamba iyi mpano ubwo igitaramo cyari kigeze hagati, yayimuhaye bari mu karuhuko gusa undi ntiyemera ko birangirira aho abantu batareba maze amushimira mu ruhame.
Mu gushyikiriza Masamba iyi mpano, Munyakazi yavuze ko ubuhanzi bw’uyu muhungu wa Sentore bwamwigishije byinshi ndetse nibwo rufatiro rwe mu byo akora.
Yagize ati “ Nabyirutse nkunda inganzo ya Masamba cyane, yantozaga atabizi, yampaye inspiration yankundishije umuco atabizi. Nshingiye aho rero nasanze namushimira mu buryo bwihariye, nk umunyabugeni mpitamo kumwandikira urwandiko rwo kumushimira rubishimangira mubwira nti warakoze hari ibyo nakwigiyeho.”
Mu mvugo y’ibyishimo ku byo Munyakazi Deo yamukoreye, Massamba yagize ati “Ntunguwe n’impano ya Munyakazi kuko kuri njye ni Diplome yindi ngize.”
Masamba yashimangiye ko Munyakazi ari umwe mu bahanzi batanga icyizere ndetse ko azagera kure mu buhanzi ashingiye ku buhanga amubonamo kandi akibyiruka.
Munyakazi Deo ni umwe mu bakirigitananga b’abahanga mu cyiciro cy’abakibyiruka, abikora nk’umunyempano wabyize akiri muto. Yacuranze mu bitaramo bikomeye akishimirwa na benshi.
Yatangiye guhuza imikorere n’abahanzi bakomeye muri Afurika barimo Kasiva Mutua (Kenya),Manou Gallo(Cote d’Ivoire), Ali Boulo Santo Cissoko (Senegal), Joel Sebunjo(Uganda) , Muqi Li (London) n’abandi.


text:
Iki gitaramo cyaranzwe urubyiruko rusobanurirwa ibyiza biranga umuco w’u Rwanda muri rusange n’umuganura by’umwihariko.
Ambasaderi François Xavier Ngarambe yagize ati " Uyu ni umwanya twibuka ko turi umwe, imiryango igahurira ku mukuru wayo, abato n’abakuru bose hamwe bakishimira kuba umwe, bagashima Imana yabahaye ubugingo ikabayobora muri byose, bakamurikira umukuru umusaruro banamushimira inama yabagiriye akanabayobora neza mu mirimo ibateza imbere."
Ambasaderi Ngarambe yongeyeho ati "Umuganura kandi ni umunsi nyamukuru wo gusingiza igihugu cyacu n’umuco wacu uturanga ukatugira indashyikirwa muri byinshi ...kuri uyu munsi tumurikira abakuru umusaruro twishimiye.”
“ Muri uyu mwaka wa 2017 umusaruro uhatse indi yose twishimiye cyane ni ukuba Nyakubahwa Perezida Paul Kagame yaratwemereye kongera kwiyamamariza kutuyobora indi manda, maze natwe tukamugaragariza urukundo n’icyizere tumufitiye, tukamutora twese hafi ijana kw’ijana. Twishimire ko twahisemo neza; twahisemo gukomeza umusingi w’ibyo u Rwanda rumaze kugeraho Perezida Kagame aruyoboye; twanze ko uwo musingi wajegajega, ahubwo duhitamo ko twongera umurego mu bikorwa bibyara iterambere rirambye.”
Nyuma y’ijambo rya Ambasaderi, imiryango yamurikiye umukuru w’ umuryango mugari umusaruro, abana n’ababyeyi babo bamushikiriza uduseke n’inkangara birimo imbuto za gihanga zigaragaza ko uyu mwaka wabayemo uburumbuke koko.
Hakurikiyeho gusangira nkuko bigenda mu muco, ababyeyi
baracunda, baha abana amata, ...abagabo batangira inkera y’imihigo, urunana rurahanika rukora mu nganzo abari aho bose baranezerwa.


text:
Mgr Dominiko Ngirabanyiginya yatabarutse.
Inkuru yasakaye ku isi hose muri iki gitondo ni uko Mgr Dominiko Ngirabanyiginya yaraye yitabye Imana mu ijoro ryakeye.
Mgr Dominiko Ngirabanyiginya yavukiye muri Paruwasi ya Kabgayi muri Diyosezi ya Kabgayi mu 1937; atangira iseminari nto mu 1952, ahabwa ubupadiri mu 1964 nyuma aza kuba umurezi mu iseminari kuva mu 1967.
Nta wize mu Seminari nto ya Nyundo guhera mu 1967 washobora kuba yaribagiwe Mgr Ngirabanyiginya Dominiko. Nanjye nagize amahirwe yo kubana na we imyaka itandatu yose yose kuva mu 1986 kugera mu 1992.
Uyu mubyeyi ntiyari umupadiri usanzwe gusa, yari « un vrai mythe ». Abarezwe na we bashobora kumuvuga ku buryo butandukanye ariko bose bahuriza ku kuba yarashoboye kubacengezamo indangagaciro eshatu zikunze gutabara abazikomeyeho : la Ponctualité(kugerera igihe aho ugomba kuba); le Silence ( kumenya guceceka kugira ngo ushobore gutega amatwi), la Rigueur( gukorana umwete kandi utajenjetse).
Mu gihe cyacu Dominiko Ngirabanyiginya yatwigishije amasomo y’Ikilatini, Muzika na Esthétique : ntiwashoboraga kuyatsinda utafashe umwanya wo kuyiga bihagije. Ng’uko uko yadutoje gukunda umurimo ukoze neza.
Abashoboye kwegera cyane Mgr Dominiko Ngirabanyiginya afite ukuntu yabahumuriraga impumuro isa na » tremendum »(akoba) ariko ikajyana na « fascinans » (kugukwega no kugutera amatsiko yo kumumenya kurushaho)! Niyo mpamvu bamwe bazakubwira ko bamutinyaga cyane ariko abandi bakavuga ko bamwiyumvagamo cyane. Ntawamugezeho atasigiye akantu azajya amwibukiraho (marquer l’esprit) ! Nta wamumenye ushobora kumwibagirwa.
By’umwihariko, iyo warangizaga amashuri mu Seminari ya mutagatifu Piyo wa 10 yo ku Nyundo nyuma ugasubirayo ugiye kuhasura , ntawe utaratangazwaga (être touché) n’urugwiro, ibyishimo n’icyubahiro Dominiko Ngirabanyiginya yakwakiranaga . Mu by’ukuri abo yareze barushagaho kumukunda nabo bamaze kuba abagabo, nibwo biyumvishaga ukuntu yabafashije kuba « abagabo bihagazeho ».
Hari ubwo nicara , ngasuzuma zimwe muri « réactions » zanjye, ngatangazwa n’ukuntu mu bumuntu bwanjye bw’imbere (conscience) Dominiko Ngirabanyiginya afite akantu yatebejemo. Hari na bagenzi banjye benshi bajya bambwira ko ariko bibagendekera !
Mgr Dominiko Ngirabanyiginya yari umupadiri w’umuhanga n’intwari.
Mbega ukuntu nifuzaga kuzongera kumubona no kuganira nawe . None adusize tukimukeneye. Tuzahora tumwibuka. Imana yihanganishe umuryango we.
Nk’uko Dominiko Ngirabanyiginya yakundaga guherekeza abatabarutse muri Liturjiya nziza, tubaye twifatanyije n’abazamuririmbira indirimbo nziza z’Ikilatini zo kumusezeraho.
In Paradisum deducant Angeli ,
In tuo adventu suscipiant Martyres,
Et perducant te in civittem sanctam Jérusalem,
Chorus Angelorum te suscipiat,
Et cum Lazaro quandam paupere,
Aeternam habeas requiem.
Mana muhe iruhuko ridashira,
maze umwiyereke iteka,
aruhukire mu mahoro.
Umwe mu bo wareze,
Padiri Thomas NAHIMANA.


text:
Nyakarambi- Barakangurirwa kwitabira umuganda aho kuwuharira abacuruzi
Kuri uyu wa Gatandatu wa nyuma w’ukwezi kwa Gicurasi 2012 mu mudugudu wa Nyakarambi ya mbere mu kagari ka Ruhanga umuganda rusange wakozwe bibanda ku gutunganya umuhanda mu mudugudu aho wari warasibwe n’imvura yabaga yarahangirije.
Nkuko mu cyumweru gishize yari gahunda yo gukora umuganda mu rwego rwo kurwanya Ibiza ahanini bishingiye ku mvura yari imaze iminsi igwa, mu mudugudu wa Nyakarambi ya mbere mu kagari ka Ruhanga bafashe umwanzuro wo gutunganya umuhanda wo mu mudugudu wari warangiritse kubera imvura, umuyobozi w’umudugudu wa Nyakarambi ya mbere, Murefu Murengerantwari akaba yakanguriye abaturage kujya bitabira umuganda kuko biri mu bituma basabana bakanategura ibikorwa biteza imbere umudugudu wabo, yakomeje avuga ko mu mujyi wa nyakarambi usanga abantu bitabira umuganda ari abacuruzi kurusha abandi baturage bahatuye aho avuga ko bakagombye kujya bitabira umuganda kuko baba babonye ababafasha umuganda mu mudugudu wabo, akaba yaboneyeho gusaba abaturage kuba aba mbere mu kwitabira gukora amarondo mu rwego rwo kwicungira umutekano kuko bimaze iminsi bigaragara ko hasigaye hari abajura baza bakiba imyenda abantu baba banitse hamwe n’amatungo mu gihe cya nijoro.
Â


text:
Ubwo hatangizwaga igihembwe cy’ihinga cy’umuhindo mu murenge wa Mamba mu Karere ka Gisagara, tariki ya 24 Nzeri, abahinzi beretswe icyo bagomba gukora bagahangana n’ihindagurika ry’ibihe kugira ngo batazarumbya.
Minisitiri w’Ubuhinzi n’Ubworozi, Gerardine Mukeshimana, mu gutangiza iki gikorwa yabwiye abahinzi ko badakwiye kureza tariki ya 15 Ukwakira 2016 bataratera imbuto.
Yagize ati “Tumaze igihe kinini imvura itari nyinshi mu gihugu cyacu, iteganyagihe mujya muryumva, (…) dufite imvura izagwa ari nkeya muri uku kwezi kwa cyenda ndetse n’ukwa 10, imvura nyinshi izagwa mu kwa 11 n’ukwa 12, bivuze ngo iyi igenda igwa ari nkeya tuyikoreshe duhinge hakiri kare”.
“Uko abantu bahinga batinze niko imyaka igenda irumba, bikaba bisaba ko mwagenda mukoresha imvura nkeya igenda igwa, kuko mu kwezi kwa 11 nibwo imyaka izaba ikeneye imvura nyinshi cyane. Twateganyije ko nyuma ya tariki ya 15 Ukwakira nta muntu wakagombye kuba agitera imbuto, birasaba ko dushyiramo imbaraga tugatera ku gihe”.
Bamwe mu bahinzi bo mu Karere ka Gisagara baganiriye na IGIHE, bavuga ko batangiye guhinga kandi biteguye kubahiriza inama zose bahabwa n’abajyanama mu by’ibuhinzi.
Evariste Urayeneza utuye mu Kagari ka Gakoma, umurenge wa Mamba avuka ko bifuza ko bagezwaho imbuto hakiri kare by’umwihariko imyumbati kuko iyo bahingaga mbere yahuye n’indwara.
Ati “Batuzanyiye imbuto y’imyumbati,turabyishimiye, ariko nk’iriya isigaye badateye bakwiye kuyikwirakwiza mu tugari twose kuko inaha imyumbati idufatiye runini, niyo iturinda inzara”.
Umuyobozi w’Akarere ka Gisagara,Jerome Rutaburingoga avuga ko muri aka karere ubuhinzi bwibanda ku bihingwa birimo ibigori, umuceri, urutoki, ibishyimbo n’imyumbati.
Abahinzi baturiye ibishanga bakaba bagirwa inama yo kugira umuco wo kuhira imyaka, nka bumwe mu buryo bubafasha guhinga no mugihe cy’impeshyi.


text:
‘Igiseke cy’Abagore’ kigiye gukemura ikibazo cy’ababuraga ingwate n’igishoro
Abagore bagize komite y’inama y’igihugu y’abagore mu Burasirazuba basanga Gahunda y’Igiseke batangije igiye kubakuriraho imbogamizi y’ingwate n’igishoro bagatera imbere.
Hari gahunda zashyiriweho gufasha abagore zirimo n’ikigega cya BDF kibishingira ku gipimo cya 75%, ariko bamwe babura ubushobozi bwa 25% asigaye kugira ngo bahabwe inguzanyo zabafasha kwiteza imbere.
Iyi ni imwe mu mpamvu zatumye gahunda y’Igiseke itekerezwa nk’uko Uwumukiza Francoise uyobora inama y’igihugu y’abagore abisobanura. Avuga ko buri mugore azajya yizigama uko yishoboye, ushaka inguzanyo akazajya ayibona n’uwabuze ingwate Igiseke kikamwishingira.
Agira ati “Hari abagore bagera mu ngo babwira abagabo ko babonye ababaha inguzanyo bakabura igishoro abagabo ntibabyumve, ugasanga bibangamiye umugore. Turifuza kubunganira kuri ayo mafaranga y’ingwate twifashishije gahunda y’Igiseke.”
Gutangiza gahunda y’Igiseke mu Burasirazuba byatangiranye n’abagore bari muri komite y’inama y’igihugu yabagore mu turere tugize iyo ntara.
Abagize iyo komite bavuga ko iyo gahunda iziye igihe, bagasanga izakemura ibibazo byinshi ku bagore birimo n’ibyazitiraga iterambere rya bo nk’uko Uwamahoro Jovia uhagarariye inama y’igihugu y’abagore mu Burasirazuba abivuga.
Ati “Twajyaga tubona nk’umugore ugize ikibazo ugasanga uwo mwanya ni bwo abantu batangiye kwikora ku mufuka, rimwe ugasanga hari uwo biteye ipfunwe kuko nta cyo afite aributange.”
Mukankusi Flavia wo muri Komite y’akarere ka Kayonza yungamo ati “Usanga umugabo adashobora guha umugore icyangombwa cy’ubutaka ngo akijyane muri banki bamuhe inguzanyo kandi ubushobozi babufite. Kiriya giseke nigitangira abantu bakabona igishoro bazatera imbere.”
Gahunda y’Igiseke ije mu gihe hari ibindi bigega leta yagiye ishyiraho mu myaka yashize hagamijwe guteza imbere abagore, ariko byagiye bigwa mu gihombo kubera ibibazo by’imicungire mibi.
Uwumukiza avuga ko gahunda y’Igiseke ijya gutangizwa habayeho kugisha inama inzobere mu by’imicungire y’imari ku buryo nta mpungenge z’uko Igiseke kizahomba.
Igeragezwa ry’iyo gahunda ryatangiranye n’abagize komite y’inama y’igihugu y’abagore mu turere tw’intara y’Uburasirazuba, nyuma y’umwaka umwe abagore bose bakaziyinjizwamo hamaze kurebwa iterambere rya yo.
Dukurikire ukanda kuri Like
Ibitekerezo ( 1 )
lyi gahunda y’igiseke nigahunda nziza cyane kuko izateza umugore imbere turayishime kandi turayishigikiye mukomereze aho tubarinyuma


text:
Bungemvilia ni ubwoko bw’ibiti, biterwa akenshi hafi y’urukuta rw’urugo (cloture). Iyo rero amashami yarwo atangiye kurandaranda ukayashumikamo umugozi uganisha kuri urwo rukuta akura ariho yerekeza maze uko aba menshi akagenda akwira hose ndetse akanarurenga. Bungemviliya rero usibye gutanga ubwiza iyo zakwiriye ku rugo zitangira ivumbi ryinjira mu rugo riva ku muhanda.
Uko iterwa : ucukura imyobo, ugashyiramo ifumbire ugasiga cm 60 hagati y’igiti n’icyindi. Urazireka zigakura ukirinda kuzikata kugeza zifite nka mtero 1 (1 m). iyo ushaka ko zikura vuba ushyiramo ifumbire mva ruganda.
Uko zitabwaho :
Kuzikorera isuku hasi , ibibabi bishaje byaguye hasi ukabigabanya
Iyo zamaze kukwirakwira aho washakaga ukomeza uziconga nka rimwe mu kwezi.
Ni byiza ko zidakura cyane nanone ngo zirenge umubyimba wa cm5 uvuye ku rukuta. Iyo zirenze ziri ku rukuta rudakomeye cyane zishobora gusenya.
Kugirango zidata umurongo wo kuziconga irinde kuziraza. (gutinda kuzikata).
Byatanzwe n’umu jardinier wabigize umwuga
Ibiti bya Bugemviliya ( Bougainvillier)
Labels: gutaka ubusitani


text:
Uko ibihe bisimburana ni ko ikoranabuhanga rigenda rirushaho gutera imbere kurusha ibindi bintu ibyo aribyo byose muri iyi si dutuyemo.
Kuva mu kinyejana cya 19 ubwo havumburwaga mudasobwa, abahanga,ibigo bitandukanye n’inganda bararushwana kuvumbura no gukora ibikoresho bitandukanye na porogaramu za mudasobwa byorohereza Muntu mu bikorwa bye bya buri munsi cyane ko ntawe wakirengagiza muri rusange akamaro ikoranabuhanga ridufitiye.
Icyakora nubwo ibi byose bikorwa na muntu birasa n’ibiri kuganisha ikiremwamuntu ahantu hatari heza bitewe nuko bimwe muri ibyo bikoresho nk’imashini zikoresha (Robot) bigenda bisimbura ibikorwa byari bisanzwe bikorwa n’abantu bikaviramo bamwe gutakaza akazi bari basanzwe bakora; raporo y’ikigo mpuzamahanga cy’amarobo (International Federation of Robotics) igaragaza ko mu mwaka wa 2030 abantu basaga miliyoni 800 bazaba baratakaje akazi kabo aho kazaba gakorwa n’amamashini [Robot], bitewe nuko umusaruro wazo ukubye inshuro nyinshi uwumuntu kandi zikaba zidakenera umushara wa buri kwezi n’ibindi bigenerwa umukozi mukazi.
Ni muri urwo rwego Rwanda Daily News yifashishije urubuga purbat.com ibakorera urutonde rwa Robot 10 za mbere ku isi zifite imitere n’imikorere idasanzwe.
10. NAO
Ku mwanya wa 10 turahasanga irobo yakozwe n’uruganda Aldebaran rwo mu Buyapani, ifite imiterere n’uburebure nk’ubw’umuntu; yakorewe gukora imirimo imwe n’imwe ivunanye isanzwe ikorwa n’abagabo nko guterura ibiremereye no gufunga ibyuma bikomeye. Umwihariko wayo ni uko ishobora no kukubyutsa igihe uryamye igendeye kumwabwiriza wayihaye.
9. ASIMO (Advanced Step in Innovative Mobility)
Iyi n’imwe muri robot zizwi cyane kubera umwihariko wayo mu kwinyagambura no kwihindukiza (movement capabilities), nayo iteye nk’abantu ifite ubushobozi bwo kwiruka no kugenda ahantu hagoranye nko mu bunyererere, cyangwa se kurira ikintu runaka.
Mu bindi biyigira idasanzwe ni uko yumva amajwi y’abantu, ndetse ikaba yakora igendeye kumabwiriza yabwiwe n’umuntu, ikunze gukoreshwa no kwifashiswa ahantu hari imirimo igoranye gukorwa n’abantu cyangwa ifite ingaruka ku bantu.
8. QRIO
Kimwe mu bikorwa by’indashyikirwa byakozwe n’uruganda rwa Sony ni iyi robot (QRIO), uretse ko na yo ikoze mu byuma ariko irusha NAO na ASIMO kugenda neza no gukora nk’umuntu. Ikindi kiyitandukanya na ngenzi zayo ni porogaramu iyikoresha (Control system) iyifasha kwitwara no gukora idategwa n’ikintu icyo ari cyo cyose. Ikunze gukoreshwa na yo mu mirimo igoye ku kiremwamuntu.
7. HRP-4
Umwanya wa 7 uriho irobo yakozwe n’uruganda Kawada rufatanyije n’ikigo k’igihugu cy’ubumenyi mu by’inganda n’ikoranabuhanga mu Buyapani; ntitandukanye cyane n’izo tumaze kuvuga haruguru gusa icyo urusha izindi ni uburebure bwayo n’ibikoresho ikozemo bituma ikoresho ibice byayo by’umubiri yisanzuye nko kunama guhindukiza amaboko no gusimbuka igihe biri ngombwa.
Iyi ikunze kwifashishwa mu mirimo yo mu rugo itandukanye isanzwe ikorwa n’abakozi bo murugo nko gutunganya ubusitani, gushyira ibintu ku murongo no gutegura ameza.
6. ROBOBEES
Bitandukanye nizo tumaze kubona, aha turahasanga robot ikoze mu ishusho y’uruyuki cyangwa isazi yakozwe n’abahanga mu bumenyi bo muri Kaminuza ya Harvard, ugendeye ku ngano yayo ushobora kuyisuzugura ariko ikora ibintu bidasanzwe birimo nk’ubutabazi, gushakisha ibyabuze no gukora ubutasi.
5. HRP-4C
Ku mwanya wa 5 ho hariho irobo yihariye ifite isura n’ibiganza bisa neza nk’iby’umuntu ariko ahandi ikoze mu byuma, ifite akabyiniriro ka “Miim” yakorewe mu Buyapani, yifashishwa mu bikorwa bitandukanye by’imyidagaduro nko kuririmba no kubyina cyane cyane mu njyana ya Pop; umwihariko wayo ni uko ijya yifashishwa nk’umuntu mu kugerageza izindi robot bitewe n’ubushobozi bwayo bwo kumva no kuvuga nk’abantu.
4. iCUB
Mu mushinga wiswe European Union’s Robot Cub, ikigo cy’ikoranabuhanga cyo mu Butaliyani cyakoze irobo idasanzwe ifite umwihariko wo kugira moteri 53 ziyifasha gukoresha ibice biyigize nk’umutwe, amaguru, amaboko n’ibiganza mu buryo bwihuse kandi bworoshye; yakorewe kwigisha no kurera abana bakiri bato imirimo n’ubumenyi butandukanye.
3. Actroid-SIT
Muri robot zose tumaze kuvuga inyinshi zisanishaga n’imibereho y’abantu n’inyamaswa ariko ntiziteye neza nk’abantu, ariko iyi yo ifite umwihariko wo gusa, kuvuga no gukora nk’abantu; urebeye ku isura ntiwapfa kuyitandukanya n’umuntu.
Ifite ubushobozi bwo kuganira n’abantu ikoresheje inkoranyamagambo yayo yifitemo, iragenda kandi igakora ibikorwa nk’ibyabantu ndetse imwe muzo muri ubu bwoko iherutse guhabwa ubwenegihugu n’igihugu cy’Arabie Saoudite nk’umuturage wacyo.
2. WildCat
Igihugu cya Leta zunze ubumwe z’Amerika kiri mu mushinga wo gukora imashini (robot) izajya yoherezwa ku rugamba aho gukoresha abasirikare basanzwe, imwe mu mbuto z’uwo mushinga ni iyi robo yitwa WildCat yakozwe n’igisirkare cy’Amerika. Ifite ubushozobozi bwo kwiruka ku kigero cya kilometero 25.7 ku isaha ahantu harambuye, umuvuduko wayo ni wo uyitandukanya n’izindi; yakorewe kwifashishwa mu bikorwa bya gisirikare.
1. Curiosity Rover
Kimwe mu bikorwa by’indashyikirwa byakozwe na Muntu ni imashini (Robot) yakozwe n’ikigo cy’Abanyamerika NASA ikoherezwa gukora ubushakashatsi ku mugabane wa Mars niba hari ubuzima. Curiosity Rover yifitemo ibikoresho bihambaye kandi byikoresha birimo ibyuma bifata amashusho, ibipima ikirere, ibipima ibinyabuzima, ibipima ubutaka, ibipima amazi n’ibindi bifite ikoranabuhanga rihebuje.
Ikiyitandukanya cyane n’izindi mashini cyangwa Robot zose zakozwe ku isi ni ubushobozi ifite bwo kubika umuriro igihe kigera ku myaka 14 itarazima.
mpason05@gmail.com


text:
Imbeba: allo bite?Boss: ni byiza urinde?Imbeba: ni umuntu mubana.Boss: ko nziko mba njyenyine c?Imbeba: eh! Utangiye kunyirengagiza?Ntanubwo uzi ijwi ryanjye? Dore mugitondo wagiye ntakintu unsigiye. Nashakishije mukabati ndaheba, njya mugikoni wapi, njya mucyumba ndaheba. Uzikono muri poubelle ntakintu wasizemo? Ubwo c urashaka kunyica? Cg nuguhimana? Ubwonanjye nafashe diplome yawe yanditseho UNIVERSITE YISHORAMARI maze nrya ahanditse ISHORA. ubwo nzaba ndeba aho uzajya kwaka akazi nigipapuro cyanditseho UNIVERSITE Y.......... MARI
Subscribe to: Post Comments (Atom)


text:
Rwanda : Kirehe-Abavuga rikijyana bahuguriwe Demokarasi n’imibereho myiza
Bamwe mu bavuga rikijyana bo mu Karere ka Kirehe kuri uyu wa 06 Kamena 2012 bahuguwe na komisiyo y’igihugu y’amatora ku ruhare rw’abavuga rikijyana muri Demokarasi n’imiyoborere myiza.
Mugabo Frank umukozi mu karere ka Kirehe ushinzwe imiyoborere myiza yavuze ko aya mahugurwa agamije gufasha ko ihame rya Demokarasi rishinga imizi kuva ku mudugudu kuko ariwo shingiro ry’iterambere ry’igihugu no kwerekana uruhare rw’abavuga rikijyana mu matora.
Yabasabye kutangiza icyizere bagiriwe n’abaturage kuko aribo bahura n’ingeri z’abantu mu byiciro bitandukanye bakaba basabwa kubamenyesha ibyiza by’amatora akozwe mu mucyo na Demokarasi.
Mugabo kandi yatangaje ko igihugu kitagira imiyoborere myiza nta na Demokarasi ikirangwamo, yongeyeho ko bigereranywa n’umukenyero n’umwitero.
Ngendahimana Anastase, umukozi ushinzwe urubyiruko, umuco na Siporo yatanze ikiganiro ku burere mboneragihugu aboneraho kwibutsa abari bitabiriye amahugurwa indangagaciro na kirazira biranga umunyarwanda nko gukunda igihugu no kwitabira no gushishikariza abandi kwitabira amatora.
Ubwo yabaganirizaga ku miyoborere myiza, abavuga rikijyana batangaje ko kwereka abaturage ibibakorerwa ari kimwe mu bigaragaza ko mu karere hari imiyoborere myiza ikaba inasobanura iterambere rirambye.
Uyisabye Oscar umukozi wa komisiyo y’igihugu y’amatora mu karere ka Kirehe yabwiye abavuga rikijyana ko komisiyo y’igihugu y’amatora ibahugura mu rwego rwo kugira ngo nabo bakomeze kugeza ku baturage ibyiza bya Demokarasi n’imiyoborere myiza kuko aribo bahorana n’abaturage bakaba babigisha ibijyanye na Demokarasi cyane ko abaturage iyo basobanurirwa n’umuntu biyumvamo barushaho kubahiriza gahunda za Leta mu buryo bwihuse.
Abavuga rikijyana bagaragaje ko bafite uruhare runini mu iterambere ry’igihugu bakaba bavuze ko bagiye kongera imbaraga mu gushishikariza abaturage kwitabira gahunda za Leta nk’ubwisungane mu kwivuza no kwibumbira mu makoperative kuko aribyo bizabageza ku iterambere rirambye.
Aya mahugurwa akaba yahawe abavuga rikijyana bakomoka mu mirenge yose igize akarere ka Kirehe bagera ku 120.


text:
Benshi mu bakowa barihengeka, bakifata mu mayunguyungu, bakazana iminwa imbere nk’abagiye gusomana, n’ibindi. Abasore bo bakunda guhagarara, kwicara cyangwa gusutama ariko batitaye ku bintu by’ingenzi byatuma amafoto yabo aba meza.
Twakusanyije bimwe mu bintu byafasha abakunda kwifotoza gufata ifoto nziza ishimisha umuntu ubwe ndetse ikanaba nta makemwa mu maso ya rubanda, hifashishijwe urubuga dailymakeover.com.
1. Amaso yawe nicyo kintu cya mbere ukwiye kwitaho mu gihe wifotoza: Irinde guhumbya kugirango ifoto idasohoka uhumirije cyangwa se amaso yawe asa n’afite ibitotsi.
Fata umwanya wawe ubanze uhumbye hanyuma ukanure gahoro gahoro ubivuganyeho na gafotozi. Arajya gukanda ahafata ifoto nawe wamaze kureba neza. Ni byiza kandi guhindukiza amaso yawe mu bice bitandukanye ariko udahindukije umutwe.
2. Mu rwego rwo kwirinda utwananwa tubiri ku ifoto yawe, rambura ijosi ryawe urimareyo, hanyuma use n’uzana isura imbere gato cyane.
3. Reba ifoto zawe nziza ukunda, hanyuma ugerageze kwigana uburyo wari umeze ubwo wifotozaga icyo gihe.
4. Irinde kugaragaza/gusohora ururimi mu gihe useka
5. Itegure: Ambara neza mu buryo bwawe kandi utunganye ibyo wambaye, niba ari ibipesu (ibifungo) bifunge, urebe ikora ry’ishati, usokoze imisatsi, n’ibindi.
6. Reba ahantu hari urumuri (idirishya, itara…) abe ariho werekeza amaso yawe, ibyo bizakurinda kugira amaso y’umutuku mu ifoto.
7. Ni gake ifoto yawe yaba nziza mu gihe warebye muri ‘camera’ ugororotse. Gerageza gusa n’uhindukiramo gato (ku kigero cya 1/3 cy’ijosi) ibi bizakurinda kugaragaza isura ibyimbaganye mu ifoto.
8. Gerageza wifotoreze ku gikuta cyera niba utari mu busitani butoshye. Ibara ry’umweru ku gikuta rituma isura yawe igira undi mucyo, ibi kandi bifasha ‘camera’ guhitamo (setting) ibara rikubereye bitewe n’umubiri wawe ndetse n’amabara y’imyenda.
9. Ifotoze amafoto menshi ashoboka. Abantu badakunda kwifotoza ntibaryoherwa no gufotorwa igihe kinini, ariko biba byiza iyo wifotoje ifoto nyinshi ugahitamo nkeya nziza kuko ntibishoboka ko zose haburamo n’imwe wakwishimira.
10. Ifoto ifashwe gafotozi ari hejuru (ahantu hasumba aho wowe uhagaze) niyo iba nziza. Niba rero urusha uburebure umuntu ugiye kugufotora, icara.
11. Irinde guhagarara munsi y’urumuri kuko bishobora gutera igicucucucu ku isura yawe.
12. Wikoresha amagambo nka ‘cheese’ ahubwo gerageza uganire na gafotozi. Bizagufasha kugira amafoto agaragaza amarangamutima atandukanye.
13. Guseka ni kimwe mu bigira ifoto yawe ntagereranywa. Guseka si ugushinyika ukerekana amenyo gusa, ahubwo guseka bijyana no guhindura byinshi mu bice bigize isura nk’amaso, amatama, ingohe, agahanga. Niba wasetse rero emerera ibice byawebyose bigendane n’iyo nseko.
14. Ubishoboye wagendagenda cyangwa ukanabyina kugira ngo amafoto yawe agaragaze itandukaniro.


text:
Kubera inzandiko nyinshi zagiye zigera ku rubuga rwanyu SHIKAMA
akenshi zabaga zanditswe n'urubyiruko rusaba ko twarusobanurira ku bwicanyi bwagiye bukorwa n'igisirikare cya FPR
cyitwaga APR
ubu cyahindutse RDF,
dore abenshi ibi biba ko bari bataranavuka, Shikama
yishimiye kubamenyesha ko yashyizeho gahunda yo kuzirikana kuri ubwo bwicanyi ku buryo bukurikira:
- Kwandika ku byabaye twifashishije amateka n'ubuhamya bw'ababyiboneye imbona nkubone
- Gusabira ku Mana inzirakarengane zatikiriye muri ubwo bwicanyi bwa APR(RDF) ku mabwiriza ya Pawulo Kagame.
- Kwandikira abahagarariye ibihugu byabo mu Rwanda tubibutsa ibyabaye kandi tunamagana uguceceka kwabo ku bwicanyi Pawulo Kagame akomeje gukorera Abanyarwanda mu maso yabo.
Dore amatariki tuzagenda tuzirikaniraho abavandimwe bacu bishwe nk'ibimonyo dukurikije aho ubwicanyi bwabereye:
1) Kuva ku itariki ya 27/4/2015 kugeza 2/5/2015: Tuzazirikana abavandimwe bacu biciwe i Kibeho muri 1995 ibisigazwa byabo bikaba biherutse gutwikirwa i Gabiro mu mpera za 2013 nkuko Shikama iheruka kubibagezaho.
Misa yo gusabira izi nziarakarengane izaba ku itariki ya 3/5/2015
2) Kuva ku itariki ya 11/5/2015 kugeza kuri 16/5/2015, tuzazirikana abihaye Imana n'abanyarwanda bose biciwe i Gakurazo muri Gitarama ariko cyane cyane tuzirikana abana bose bahitanywe n'intambara za FPR ubu bahagarariwe mu ijuru n'umuziranenge Sheja Rishari warasiwe ku bibero bya Musenyeri Gasabwoya mu kwezi kwa gatanu muri 1994.
Misa yo gusabira ziriya nzirakarengane izaba ku itariki ya 17/5/2015
3) Kuva ku itariki ya 23/5/2015 kugeza ku itariki ya 30/5/2015, tuzazirikana abavandimwe bacu biciwe muri Gisenyi na Ruhengeri muri gahunda Kagame Pawulo yise "ibitero by'Abacengezi" yari igamije gutsemba abahutu bo muri ibi bice. Turabibutsa ko nyuma y'ubwicanyi bukabije bwakozwe na APR, hari n'ikindi gikorwa cy'agahomamunwa yakoze muri ibi bice: Hari impunzi zahungiye mu buvumo, APR(RDF) iteramo imyuka y'ubumara maze abantu batagira ingano batikiriramo, abicanyi bahita bahadadira( Barahafunga)! Dukeneye ubuhamya bwinshi ku byabaye muri ibi bice.
Misa yo gusabira izi nzirakarengane izaba kuri 31/5/2015.
3) Kuva ku itariki ya 7/6/2015 kugeza ku itariki ya 13/6/2015, tuzazirikana abavandimwe bacu biciwe muri Kibungo. Shikama ikaba ishimira byimazeyo inyandiko z'ubuhamya kuri ubu bwicanyi twagejejweho na bamwe mu bavandimwe bacu baburokotse.
Misa yo gusabira inzirakarengane zahatikiriye izaba kuri 14/6/2015
4) Kuva kuri 21/6/2015 kugeza kuri 27/6/2015, Shikama n'abasomyi bayo bazazirikana abavandimwe bacu bishwe nk'ibimonyo na FPR kuva muri 1990 muri Byumba.
Misa yo kubasabira izaba kuri 28/6/2015.
5) Kuva ku itariki ya 1/7/2015 kugeza tariki ya 11/7/2015, Shikama n'abasomyi bayo bazazirikana impunzi zose z'Abahutu b'Abanyarwanda ziciwe muri RDCongo kuva muri 1996, ubu bwicanyi kandi bukaba bugikomeje.
Misa yo gusabira abaguye hirya no hino mu Rwanda no hanze yarwo izaba ku itariki ya 12/7/2015. Tuzakomeza kandi tunasengere impunzi z'abanyarwanda zikiri mu mashyamba ya RDCongo kugeza kuri ya tariki twemeranyijweho.
Icyitonderwa:
1. Abafite ubuhamya bwanditse, inyandiko izo arizo zose zerekeye kuri buriya bwicanyi n'amavidewo babitwoherereza kuri email yacu: mahoriwacu@gmail.com
2. Abashaka gutanga ubuhamya bw'amajwi cyangwa videwo( twabafata) batwandikira tugahana gahunda y'uko byanononsorwa.
Abanyarwanda bakunda kwita abana babo "Ntirenganya na Ihorihoze". Ababuze ababo mukomeze mwihangane.
NKUSI Yozefu
shikamaye.blogspot.no
Shikama ku Kuri na Demukarasi(SKUD)